ИСЛОМ КАРИМОВ МАНСАБ ПИЛЛАПОЯСИ ОХИРИДА ҲАММАНИ ҲАЙРАТГА СОЛМОҚЧИ | Huquq Olami\n← АМЕРИКАЛИКЛАР …..»ТУПОЙ» ЭМАС!\nРУС ЖАНОБЛАРИ →\nИСЛОМ КАРИМОВ МАНСАБ ПИЛЛАПОЯСИ ОХИРИДА ҲАММАНИ ҲАЙРАТГА СОЛМОҚЧИ\nPosted on Noyabr 19, 2013 | Leave a comment\nУшбу мақолани мен жорий йилнинг февраль-март ойларида ёзмоқчи эдим, бироқ ёзишни кейинга суравердим. Бошлашим қийин бўлди. Одамлар тушунишармикин? Ишонишармикин? Мени кимлардир нотўғри маълумотлар тарқатишда, Ўзбекистон Республикаси раҳбарига тўҳмат қилишда айблай бошламасмикин?\nЎй-ҳаёллар билан вақт ўтди, июнь ойида Қирғизистоннинг жанубида миллатчилик кайфиятидаги қирғизлар ўзбекларга қарши геноцид уюштиришди. Ўзбекистон махсус хизматлари Жанубий Қирғизистонда жиддий бир нарса бошламоқчи бўлишаётгани ҳақида мен Андижонда содир этилган қирғиндан кейиноқ ёза бошлаган эдим. Июньнинг охирида мен “Бош буюртмачи” номли мақола ёздим, унинг тўлдирилган русча варианти http://www.yangidunyo.com сайтида чоп этилди. Менга қарши заҳарли камон ўқлари отила бошланди. Йўқ, махсус хизматлар томонидан эмас, ўзбек “ватанпарвар” зиёлилари томонидан ёғдирилди.\nБу ҳужум мазкур мақолани ёзишдан тамоман совутгандай бўлди. Бир вақт … Ислом Каримов бутунлай ўзгариб кетди. У шундай нарсаларни илгари сура бошлади-ки, оддий одамлар уёқда турсин, ҳатто минг чиғириқдан ўтган журналистлар, тадқиқодчилар, сиёсатшунослар ва бошқа мутахассислар ҳам ҳайрон қолишди. Ҳамма у ўзидан кейин “тахт”да кимни қолдирар экан, деган топишмоқ ҳақида ўйлай бошлади. Шундан кейин ёзишга қарор қилдим, чунки менда у-бу маълумотлар ҳам бор эди.\nИслом Каримовнинг узоқ Бразилия сафарида мантиқ борми?\nГапни Ислом Каримов узоқ Бразилияда нимасини йўқотиб қўйган эди, деган саволдан бошлайлик. Ҳеч нарсани йўқотган эмас! Ҳатто иқтисод нуқтаи-назаридан олиб қаралганда ҳам бу Жанубий Америка давлатига қилинаётган сафар асосли деб бўлмайди. Иқтисодий манфаат Қозоғистон президенти Н.Назарбоевни бу мамлакатга беш марталар бориб келишга ундар эди. Бразилия АҚШ эмас, у АҚШга ўхшаб бутун дунёда қўлини ҳар бир давлат қон томирига қўйиб, унинг пульсини, юраги қандай ураётганини билиш учун сиёсий ўйинлар ўтказмайди. Бразилия ҳозир тез ривожланаётган давлат бўлса-да, Ўзбекистонга ўхшаш иқтисоди қолоқ давлатлар унинг учун ҳеч қандай қизиғи йўқ. Шуни ҳам айтиш керак-ки, Ислом Каримовни Бразилияга таклиф қилиш бу давлат раҳбариятидан йўналган эмас, унинг сафари Ўзбекистон ҳукуматининг ташаббуси билан уюштирилган эди.\n– Жаноблар, бизга Осиёнинг бир алламбало давлатининг президенти учиб келмоқчи, қабул қиламизми?\n– Албатта қабул қиламиз! Кўрайлик-чи, у қанақа мева экан! Айтишларича, унинг ниҳоятда гўзал қизи қардош Испанияда элчи эмиш. Балки уни ҳам кўришга муяссар бўлармиз!-\nАргентиналик журналист Ислом Каримов билан қизиқмоқда\n2002 йилнинг ноябрида Сеул шаҳрида нодавлат ташкилотларининг 2-умумжаҳон Форуми бўлиб ўтди. Мазкур Форум “Юзта демократик давлатлар ташқи ишлар вазирлари Форуми” билан бир вақтда, айни кунларда шу шаҳарда ташкил этилган эди. Нодавлат ташкилотлари Форумида мен ҳам қатнашдим – у тўрт кун давом этди. Бир куни, менинг докладимдан кейин менинг олдимга бир йигит келди ва ўзини аргентиналик журналист Рамон Диас деб таништирди (унинг хавфсизлиги учун мен унинг исми-шарифини ўзгартирдим). У рус тилида яхшигина гапирар эди. Мен рус тилини у бунчалик яхши билиши сабаби билан қизиқдим. Рамоннинг айтишича, унинг аждодлари рус бўлган, у Порт Артурда хизмат қилган, Россиядан биринчилар қаторида келган денгизчи экан.\nРоссия Япония билан бўлган урушда енгилгач, Порт Артурдаги русларнинг бир қисми ватанига қайтмай чет элларга кетишган. Рамоннинг аждоди Аргентинага бориб қолган ва аргентиналик аёлга уйланиб оила қурган. Бироқ, бу тарихдаги энг қизиқарлиси шунда-ки, Рамоннинг аждоди Порт Артурга бормасдан олдин бир неча йил Марказий Осиёда, айнан ҳозирги Ўзбекистон ҳудудида яшаган экан. Бу ерга Россия колониал армияси аскари сифатида келган, билимли одам бўлган ва бу ўлкага меҳр қўйиб қолган. Рамоннинг айтишича, у ўзининг болалари, неваралари, эваралари ва аргентиналик дўстларига Россия ҳақида кам гапирар, асосан у ўзбеклар, тожиклар ва Марказий Осиёнинг бошқа халқлари, уларнинг ўзига хос маданияти, турмуши ва бошқа томонлари ҳақида гапирар экан. Рамоннинг аждоди ўз болаларига, улар эса ўзларининг болаларига ва ҳоказо бегона эллар маданияти, турмуш тарзи, дунёқарашига ҳурмат ва ҳатто севги билан қарашга уринар экан. Рамон Диасга ҳам шу “юққан” экан.\nМен Рамон билан бир неча мазмунли сўҳбатлар қилдим, биз бир-биримизга э-майларимизни бердик ва хайрлашдик. Орамизда ёзишма бўлган эмас, тўғриси у менинг эсимдан ҳам чиқиб кетди. Кутилмаганда 2009 йил августида мен Рамондан хат олдим. У мендан Ислом Каримов ҳақида етарлича тўлиқ маълумот беришни илтимос қилибди. Мен унга бу вазифани бажаришнинг жисмонан имкони йўқлиги, барча маълумотни Интернетдан топиш мумкинлиги, агар қандайдир махсус саволлар бўлса мен уларга жавоб беришга уриниб кўришим мумкинлиги ҳақида ёздим. У Ўзбекистон ва Ислом Каримов ҳақида унда маълумотлар кўп эканлиги ва уларни у Интернетдан олганлиги, Ўзбекистонга доир халқаро ҳужжатларни ўрганишга анча диққат қилаётгани ҳақида ёзди.\nБироқ, Интернетда чиқмайдиган нарсалар бор – шулар ҳақида маълумотлар бўлса яхши бўларди. Масалан, унинг миллати ҳақидаги гаплар қанчалик жиддий? Номи чиқмаган, очиқдан-очиқ қўпол одам, маълум бир яширин доираларнинг маънавий ва айниқса молиявий кўмагисиз қандай қилиб Ўзбекистонга раҳбар бўлди? Мустабид диктатор бўлиш учун қўпол ахлоқнинг ўзи етарли эмас; барқарор репрессив система, айниқса диктаторни қўриқловчи ишончли гуруҳ яратиш зарур; ким бу билан шуғулланган? Ва ҳоказо. Мен Рамоннинг барча саволларига тўлиқ жавоб бера олганим йўқ, жавобларим уни қаноатлантирдими-йўқми – билмайман.\nОхири Рамон очилди. Айтишича, унга, Ўзбекистонни биладиган мутахассисга Ислом Каримов билан қизиқаётган Аргентинанинг махсус хизматлари мурожаат қилган экан. Улар Ислом Каримов оиласининг иқтисодий вазияти, жамиятдаги обрў-эътибори, мамлакат табиий бойликларининг ҳисоб-китоби ва ишлатилишининг очиқлиги ва бошқа саволлар билан қизиқишган. Бу мен учун тамоман кутилмаган янгилик эди. Ислом Каримов билан узоқ Аргентина махсус хизматлари қизиқмоқда! Қойил! Ва жумбоқ!\nГулнора Каримова – “темир” хоним эмас\nКўпчилик қатори мен ҳам Ислом Каримов ўз ўрнига катта қизи Гулнорани тайёрламоқда, деган фикрда эдим. Ўз халқингга нисбатан кўз кўриб қулоқ эшитмаган жиноятлар содир этганинг туфайли ўзингга беҳисоб, сени ҳатто ернинг тагидан ҳам суғуриб олишга тайёр душман орттирганингда, бу – ягона йўл бўлиб, сен (а): барча “йиғганларингдан” ажраб қолмасликни; (б): ҳокимиятни қўлда ушлаб қолишни; (в): ўзингга, қизларингга ва невараларингга тўқ ва бекаму-куст ҳаёт таъминлашни; (г): ўлимингдан кейин сенинг жонсиз танангни шунча йиллардан бери сен ҳукмронлик қилган ерга беришларини, балки бирорта мавзолей тиклашларини истайсан. Режа муваффақиятсиз чиқса (а) – (б) – (в) – (г) ларнинг (б) ва (г) ларидан воз кечиш мумкин.\nМенинг фикри ожизимча, Андижон аҳолисини оттиргандан кейин бу масала Ислом Каримовни қадам-ба-қадам таъқиб қилиб келмоқда. 2005 йил узоқлашган сари кучлироқ ва тармашиброқ таъқиб қилмоқда. Менимча, у Гулнорага “тахт”ни ишониб топшириб бўлмайди, деган қатъий фикрга келган кўринади. Ислом Каримов мамлакатни қаттиққўллик билан бошқарди, бироқ ўз қизини тергай олмади. Қўпол қилиб айтганда, у ўз қизига эркак кучи ва эркалатишига тўйишига, эркак тери ҳиди билан тўйиб нафас олишга, давлат ишларида эркакча ақл, тажриба, қатъийлик орттиришга йўл бермади. Шу сабабли, http://www.Wikileaks.com сайти ёзишича, “Америкалик дипломатлар Гулнора эрталабгача “кўриниши қароқчига ўхшаган” йигити билан ўйинга тушди, деб айтишган”. Гулнора Каримова шуғулланадиган фаолият турлари (аёллар кийими дизайни, тилла буюмлар дизайни, ашула айтиш ва ҳоказо) унга “темир” хоним, яъни жиддий, чуқур фикрли ва қарорлар қабул қилишда қатъий давлат бошлиғи бўлишига ёрдам бермайди. Унинг ҳуқуқ, иқтисод (ва ҳоказо) профессори бўлиши отаси Ўзбекистон Фанлар Академиясининг академиги бўлганидан нари эмас.\nАёл-прокурор ва эркак-прокурор, аёл-Бош вазир ва эркак-Бош вазир тенгкучлими ёки тенгкучли эмасми? Аксар ҳолларда тенгкучли эмас. Аёллар орасида кучли шахслар учрайди, эркаклар орасида кучсиз шахслар ҳам учрайди. Агар масъулиятли лавозимни аёл эгаллаб турган бўлса, у ишни барбод қилиши эҳтимоли каттадир. Бир мисол келтираман.\nСССР пайтида бутуниттифоқ қидирувига берилган ўта хавфли рецидивист қўлга олинган. Тергов Ленинградда олиб борилган бўлиб, уни алоҳида муҳим ишлар бўйича терговчи аёл тергов қилган. Бир мунча вақтдан кейин рецидивист қўриқчиларни отиб ташлаб қочиб кетган. Маълум бўлишича, тергов пайтида рецидивист гап билан аёлнинг шу қадар бошини айлантириб хушини олган-ки, аёл тамоман унинг иродасига бўйсуниб қолган ва сейфидан ўзининг тўппончасини олиб айбланувчига берган. Буёғи – унинг эпчиллигидан келиб чиққан. Алоҳида муҳим ишлар бўйича терговчи аёлни қамаганлар.\nМаргарет Тэтчерни “темир” хоним дейишган. У 54 ёшида, бошида ёш, гўзал ва ўйинқароқ аёлларга хос “шамол” қолмаган пайтда Буюкбританиянинг ҳукуматини бошқара бошлади. Германиянинг канцлери Ангела Меркель ҳам шундай. Жамиятдаги демократик тартиб, инсонларнинг қонунларга бўйсунувчанлиги, кучли фуқаровий жамият ва мустақил оттавий ахборот воситалари (ОАВ) авантюристларга бу жасур аёллар ўз лойиҳаларини амалга оширишга монъелик қилишга йўл бермади. Бироқ, Ҳиндистон, Шри-Ланка, Бангладеш, Покистонда демократияни унча хуш кўрмасалар-да, ҳукуматни аёллар бошқаргани кам ҳодиса эмас. Бу мамлакатларда демократияни эмас, диндорлик, табақалик, баъзи кланларга мансубликни ёқтиришади. Бу мамлакатларда аёл давлат ёки ҳукумат бошлиғи бўлса, у ўзини ҳамма вақт иззат-одоб, диндорлик доирасида тутади ва ўзининг обрўсига зиён келтирадиган ҳатти-ҳаракат содир этмайди. Уни ўз эркаклари (эри, ака-укалари, ўғиллари ва ҳоказо) ҳам, бегона эркаклар (иш жойида, жамоат тадбирларида ва ҳоказо) ҳам ҳар томонлама қўриқлайдилар.\nЎзбекистонда буларнинг биттаси ҳам йўқ: “Горбачёв қайта қуриши” даврида энди шакллана бошлаган демократияни давлат тепасига келган Ислом Каримов таг-томиригача йўқ қилди. Диндорлик Ўзбекистонда “мода”га кирмадигина эмас, аксинча, мусулмонларга қарши ўтказилган мисли кўрилмаган қатағон туфайли у ўта хавфли тадбирга айланди. Медиклар дори ёрдамида вирусларни “бош кўтара олмайдиган” ҳолатга тушириб қўйишганидай “Тошкент”, “Самарқанд”, “Фарғона” ва бошқа кланлар шундай ҳолатга келтирилди. Ислом Каримов авантюристларни ҳам, ўз қизларини ҳам исканжада ушлаб турувчи барча факторларни йўқ қилди. Демак, қочиш керак. Бироқ, қаёққа? Қандай қилиб? Кимнинг ёрдамида? Россия, Европа мамлакатлари, Австралия, Янги Зеландия, Канала ва АҚШ тўғри келмайди, қабул қилишмайди. Араб мамлакатлари ишончли эмас. Қурманбек Бакиевнинг ҳоли умуман тўғри келмайди. Ўзининг ўйлашича одамларидан ёқимсиз ҳид келиб турадиган мамлакатларга боргиси йўқ. Испания ёки Португалия каби давлатлар бўлса яхши эди, бироқ бу мамлакатларга қочиш мумкин эмас.\nИслом Каримов Бразилияда бир кун қаёққа йўқолди?\nИслом Каримов Бразилияга кетишда Испанияда тўхтаб ўтгани махлум. Уни Испания қироли, диктатор Франконинг узоқ йиллар бошқарувидан кейин мамлакатни демократия томон бурган Хуан Карлос қабул қилди. Қирол кимни қабул қилганини билганмикин? У Франко ва Каримов битта даланинг меваси эканини билганмикин? У Каримов худди Франко каби қонхўр эканини билганмикин? Жумбоқ! Ислом Каримов элчи қизини ўз учқучига миндириб йўлни давом эттирди. Биринчи кун Бразилия президенти Луис Инасиу Лула да Сильва билан сўҳбатлашгач, эртаси куни Ислом Каримов … йўқолиб қолди. Кейинроқ, Аргентина махсус хизмати ходимлари Рамон билан алоқага киришишгач, журналист шуларнинг орсидаги бир танишидан билишича Ислом Каримов ҳеч қаёққа кетмаган. У Аргентинадан махсус учиб келган қандайдир бир одам билан учрашган. Шахсан. Деярли гувоҳларсиз. Рус тилидан инглизчага, инглизчадан рус тилига Гулнора таржима қилиб турган. Ким бўлган бу одам? Жумбоқ!\nНемис нацистлари уяси турли авантюрист, ўз халқи томонидан ҳайдалган диктаторлар, йирик жиноятчилар-“пул қоплари”ни\nўзига таборо кўпроқ тортмоқда\nАргентина ва бир қатор бошқа Жанубий Америка давлатлари илгаридан турли-туман авантюристлар, қароқчилар, жиноятчилар, нацистлар ва бошқа маразларнинг севимли ўлкаси бўлиб келган. Масалан, Аргентинада аллақачон немис диаспораси жойлашган бўлиб, у Аргентина иқтисоди ва ҳатто сиёсатига таъсир этиш кучига эга бўлган. Иккинчи жаҳон уруши олдида немислар ўзларининг Аргентинадаги диаспорасини сон жиҳатдан кучайтирдилар. Бу мамлакат уруш даврида Германия вермахти (армияси)ни озиқ-овқат билан тўлиқ таъминлаб турган. Немислар Аргентинада катта-катта ҳудудларни сотиб олишган ва бу ҳудудларда немис қишлоқлари ва баъзилари махфий бўлган шаҳарчаларини ташкил қилишган.\n2-чи жаҳон урушида Германия мағлуб бўлгач, Жанубий Америкага нацистларнинг катта оқими кириб келди, улар бу мамлакатларда қолган умрини яхшигина яшаб ўтказишди. Уларнинг баъзиларини нацистлар зулмидан жабрланган давлатлар махсус хизматлари тутиб кетишди, холос. Чексиз-чегарасиз ўрмонлар ичида жойлашган қишлоқлар, шаҳарча ва шаҳарларни Жанубий Американинг баҳайбад ҳудуди ва ўзига хос ландшафти эътиборни ўзига ортиқча тортмай бемалол яшашни таъминлар эди. Пул бўлса бўлди. Баъзиларда пул бор, бироқ осойишталик, тинчлик йўқ. Уларни ҳамма жойда таъқиб қилаверадилар. Ўз ватанларида уларни ичак-чавоғи билан еб қўядилар, демократик давлатлар қабул қилишмайди, араб мамлакатлари ишончли эмас, Африка ва Осиё далатларига кўнгил ётмайди.\nАргентинага сурворилса-чи? У ерда билдирмасдан сингиб кетса бўладими? Бўлади, ҳеч қандай муаммо йўқ! У ерда оқтанлилар, цивилизация, от ўйинлари, сомбреро. У ерда икки соат ичида бутун оилангга паспорт қилиб беришади: Ўзбекистонда сен Ислом Каримов эдинг, бу ерда эса Исидор Кемпес бўлиб юраверасан. Изтиробсиз яшайвер! Биз Рамон икковимиз Ислом Каримовнинг аргентиналик меҳмон билан ўтказган учрашувини шундай тасаввур қилдик. У меҳмон билан бошқа нима ҳақида ҳам гаплашиши мумкин? Нега махфий ҳолда? Узоқ Бразилияда қанақа махфий нарса бўлиши мумкин? Бу ерга Аргентинадан махсус агент учиб келди-я! Аргентина махсус хизматини қизиқтирган қанақа учрашув бўлиши мумкин? Бу учрашувни ким уюштирган? Учрашувнинг натижаси қандай бўлдийкин? Жумбоқ ва яна жумбоқ!\nМен Рамондан бир неча марта Ислом Каримовнинг аргентиналик билан учрашувида фақат унинг оиласини Аргентинага кўчириш ҳақида гап бўлганми, бошқа вариантлар бўлиши мумкин эмасмиди, деб сўрадим. Рамон қатъийлик ва ишонч билан Ислом Каримов масаласида бошқа вариантлар бўлиши мумкин эмас, деб жавоб бераверди. “Аргентина у ва унинг оиласи тинчлик ва осойишталик топадиган ягона жой” – дерди у. “Унда пул бор, тошча ва металлча [гап бриллиант каби қимматбаҳо тошлар ва олтин каби металлар ҳақида кетмоқда – Муаллиф]лар ҳам бўлса керак. Унинг қизи испан ва бразилиялик футбол уддабурронлари ёрдамида Аргентинанинг маълум бир ҳудудларидан кўчмас мулк сотиб олаётган бўлиши мумкин. Отаси уни беҳудага Испанияга элчи қилиб юбормаган-ку. Нега у испан ва португал тилли футболистлар ва тренерларга баҳайбат пуллар бераяпти? Кўзи чиройли бўлгани учунми? Йўқ, албатта!” – бу ҳам Рамоннинг гаплари эди.\nҲамма нарса бир-бирига мос тушмоқда эди. Ўша кунлари мен бошқа нарсалар ҳақида ўйламай ҳам қўйдим. Мен Ислом Каримовдан ҳамма нарсани кутишим мумкин эди, бироқ буни ҳечам кутган эмасман. Вой, қўнғиз-ей! Шуни ҳам ўйлаб топадими?! Бир савол устида фикрлашни тугатмасимдан миямдан уни бошқаси суриб чиқарар эди. Илгари баъзилар менга Ислом Каримов ҳақида гапирганда, у ўзининг ҳолатини яхши тушунади, у ўзининг мутлоқ ҳукмдорлиги, миллионлаб инсонлар тақдири билан ўйнашаётганидан мазза қилаяпти, деб ўйлаш керак эмас. У йиллар ўтишини, қарилик келишини ва ҳукмдорлиги бир онда барбод бўлиши мумкинлигини тушунади. У қарилиги дўзахга айланиши мумкинлигини ҳам тушунади. Ўша инсонлар Ислом Каримов табиатан товба қилишга қодир эмас ва нариги дунёга кетаётганда ҳам ўлдиришга ва бузиб ташлашга ҳаракат қилади, дейишганди. “Нариги дунё” фақат ўлимми ёки Аргентинанинг бепоён ҳудудлари ҳамми? Ўша пайтларда, 2010 йилда, Ислом Каримовнинг бундай кутилмаган режалари ҳақида қанча кўп ўйласам, менда у шунча катта қўрқув пайдо қиларди. Шундай қилиб …\nБир кун кечаси, мутлоқ сир тутилган ҳолда унинг лайнери қатъий ғарб томонга парвоз қилади. Сир тутишни Президент хавфсизлиги хизмати (ПХХ)нинг энг ишончли ваеиллари (ЭИВ) гуруҳи таъминлайди. Лайнер бортига экипаждан ташқари ЭИВ гуруҳи ва Ислом Каримов Оиласи чиқишади. Африка шимолидаги бир сирли авиабазада тўхташ билан ҳисоблаганда камида 20 соат училади. У ерда лайнер бошқа типли учқучга алмаштирилади. Учқуч экипажи ва ЭИВ бориладиган жойга етганда отиб ташланади. Телефон сўзлашувлар қатъиян маън қилинади.\nБутун дунё информацион агентликлари эрталабдан мудҳиш янгиликни узатмоқда: Тошкент сув остида қолиб кетди – Чорвоқ сув омбори тўғони бузилиб кетган! Ё тўғонни портлатиб юборишган, ёки сув босимига дош бера олмай ўзи бузилиб кетган. Бир неча ўн метр баландликдаги миллиардлаб кубометр сув йўлидаги ҳамма иншаотлар, қишлоқлар, шаҳарчалар, шаҳарларни яксон қилиб, яшин тезлигида Тошкентни босган. Даҳшатли ҳодиса, қиёмат-қойим! Ҳамма ҳалок бўлди: ҳукумат ҳам, Ислом Каримов ҳам, аҳоли ҳам. Ўзбекистон шокда, мамлакат тўхтаб қолди. Юраксиз давлат. Давлатми? Қандай бахтсизлик уни таъқиб қилмоқда?\nМен кечалари ухлай олмадим, ўзимни ўзим тинчлантириб бошқа вариантларни топишга ҳаракат қилардим. Масалан мана бундай. У Оиласи билан қаёққадир бедарак учиб кетади. Бироқ бир-икки кундан кейин излаш, суриштирув ва ҳоказо бошланади. Бу ҳодиса ҳақида эълон қилиш, жамоатчиликка билдириш, қандайдир қарорлар қабул қилиш керак. Гап-сўзлар, тахминлар, талаблар бўҳрони бошланади. Интернет “тутай бошлайди”. Ҳамма тушунди – ҳамма муҳокама қилмоқда. Халқаро текширув кетаяпти.\nМуҳтарам ўқувчи тушунгандир: бу тарихнинг Ислом Каримов Аргентинадан келган махсус агент билан учрашганигача бўлган қисмини мен журналист Рамон Диасдан эшитдим. Менинг ўрнимда бу маълумотларга эга бўлган ҳар қандай одам ўз фантазиясига таянган ҳолда сюжетни ўзича давом эттириши мумкин. Рамон иккаламиз Ислом Каримов мансаб пиллапоясининг охирида беиз йўқолиб ҳаммани ҳайратга солмоқчи бўлса керак, деган тўхтамга келдик.\n15 декабрь 2010 й.\n2013 йил 18 ноябрда таржима қилинди.


2002 йилги ЕЧЛ ғолиблари: ким, қаерда?\n25.12.2017 20:39 0 289\nКуни кеча Испания чемпионатининг навбатдаги турида Мадриднинг «Реал» клуби ўз майдонида Каталониянинг «Барселона»сига йирик ҳисобда имкониятни бой берди. Ушбу мағлубиятдан сўнг «Қироллик клуби»нинг мамлакат чемпионлиги учун имконияти кескин пасайиб кетгани айтилмоқда. Айримлар ҳаттоки, бир ярим йилда эришилган 8 совриндан сўнг «Зидан эраси» якунига етганини ҳам башорат қилишни бошлаб юбордилар.\nАйтиш керакки, «Реал»нинг энг гуллаган ва мухлислар ҳамиша соғинч билан эслайдиган даври — 2000 йилларнинг бошига тўғри келади. 2001-2002 йилги Чемпионлар лигаси баҳсларида Мадриднинг «Реал»и финалда Леверкузеннинг «Байер» жамоасини мағлуб этиб, бош совринга эга чиққан эди. «Sports.ru» юлдузли таркибга эга бўлган қироллик клуби вакиллари бугунги кунда қаерда ва нима иш билан машғул эканлиги ҳақида маълумот келтирди.\nУмуман олганда ўша мавсумдаги Чемпионлар лигаси гуруҳ ўйинлари «Реал» учун унчалик қийин кечмаган. Дастлабки гуруҳ ўйинларида «Рома» (Италия), «Локомотив» (Россия) ва «Андерлехт» (Белгия) билан бир гуруҳда баҳс олиб борган жамоа, илк учрашувни «Рома»га қарши Римда ўтказиб, ғалаба қозонган. Иккинчи турдаги ғалаба «Сантяго Бернабеу»да «Локомотив» устидан қозонилди — 4:0. Учинчи ва тўртинчи турларда «Андерлехт»га 6 та тўп киритган мадридликлар кейинги ўйинларда деярли иккинчи таркиб билан ўйнашди.\nНавбатдаги гуруҳ ўйинларида ҳам «Реал» катта қаршиликка учрамади. Аввалига Прагага сафар уюштирган мадридликлар Петр Чех, Гюбшман, Ярошик каби юлдузларга эга «Спарта»ни мағлуб этди – 3:2. Иккинчи турда «Панатинаикос», ундан кейин «Спарта» «Бернабеу»да 0:3 ҳисобидаги йирик мағлубиятни қабул қилиб олди. Гуруҳда фақатгина «Порту» юлдузли Мадрид суперклубига жиддий қаршилик кўрсатгандек бўлди. Аммо улар ҳам ҳар икки баҳсда кичик ҳисобда мағлуб бўлишди — 0:1 ва 1:2. Афинадаги сўнгги турда бош мураббий Дел Боске, анъанага кўра, захира футболчиларига имконият берди — 2:2.\nПлей-оффдаги «Реал» рақиби финалдагидан кучлироқ эди. «Бавария»га қарши 1/4 финалнинг илк ўйинида Жеремининг голидан сўнг ҳисобда олдинга чиқиб олган қаймоқранглилар учрашувнинг сўнгги 10 дақиқасида Эффенберг ва Писарродан зарба қабул қилиб олишди — 1:2.\nМадриддаги ўйинда Иван Элгера 69-дақиқада ҳисобни очган бўлса, финал ҳуштагига 5 дақиқа қолганидан Гути амалдаги чемпионлар лигаси ғолибларини ўйиндан ташқари ҳолатда қолдиради — 2:0.\nЯрим финалнинг дастлабки ўйини «Камп Ноу»да бўлиб ўтди. Ўшанда Зидан ва Макманаманнинг голлари амлада «Барселона»ни кейинги босқичдан мосуво қилган эди. Жавоб ўйинидаги 1:1 ҳисоби каталонияликларни турнир билан хайрлашишга мажбур қилди.\nФиналдаги рақиб Леверкузеннинг «Байер» клуби ўша йилнинг май ойида треблга даъвогарлик қилган бўлса, мавсум сўнгига келиб, умуман совринсиз қолишди. Глазгодаги финал баҳсида Раулнинг тезкор голига Лусио аниқ зарбаси билан жавоб қайтарди. Танаффуса чиқиб кетишдан олдин Зиданнинг техник жаҳатдан мукаммал зарбаси голга айланди — 2:1. Ўша ҳолатда леверкузенликлар етакчиси Михаэл Баллак француз футболчисига халақит бериши мумкин эди. Аммо, у шедеврни бузишни «хоҳламади». Умуман олганда, ўша куни гарчи мағлуб бўлган бўлса-да, «Байер» футболчилари майдонни қаҳрамонларча бош кўтариб тарк этишди.\nСпорт 02/04, 18:44


Gulruxsora.uz: КУРАШ– МЕЗБОНЛАР ВА МЕҲМОНЛАР НИГОҲИДА\nАлимардон полвон Валиев ва Қўлдош полвон Худойқулов\nПрезидент соврини учун Ҳаким ат-Термизий хотирасига бағишланган халқаро турнир юқори савияда ўтди. Анъанага кўра, мазкур турнир кураш бўйича фаҳрий мураббий Алимардон полвон Валиев, фаҳрийлар ўртасида жаҳон чемпиони Қўлдош полвон Худойқуловлар ҳамда кураш мактабида таълим олаётган бўлажак полвонларнинг кўргазмали чиқиши билан бошланди. Беллашув дуранг натижа билан якунланди. Мусобақани бошлаб берган фаҳрий ва ёш полвонлар Сурхондарё вилоят ҳокими Нормўмин Чориев томонидан тақдирланди. Фурсатдан фойдаланиб, Қўлдош полвон Худойқуловни суҳбатга тортдик:\n- Билишимизча, фахрийлар ўртасида жаҳон чемпиони экансиз. Курашда эришган ютуқларингиз билан ўртоқлашсангиз?\n- Ўтган йилларда бир қатор мусобақаларда иштирок этдим. 2003 йил Тошкентда бўлиб ўтган Жаҳон чемпионатида ғолиб бўлдим. 2005 йил Термизда бўлиб ўтган мусобақада 3 ўринни эгалладим.\n- Курашга меҳр қўйишингизга ким сабаб бўлган?\n- Кураш билан 1955 йилдан шуғулланаман. Кураш тушиш авлоддан авлодга мерос бўлиб келаётир. Спортнинг бу турини танлашимда отамнинг хизматлари катта. У киши ўз даврининг машҳур полвонларидан бири эди. Тўй ва сайлларда қизиқарли кураш намойиш этиб, биз ёшларнинг ҳавасини ўйғотарди.\n- Сизнингча, полвонларда қанақа яхши хислатлар мужассам бўлиши керак?\n- Полвонлар иноснийлик, мардлик, жасурлик, ҳалоллик каби юксак фазилатларга эга бўлади. Полвоннинг хислатлари халқимиз қалбида минг йиллардан буён чечак очиб келаётган “Алпомиш” достонида жуда яхши тасвирлаб берилган.\n- Кураш келажагини қандай тасаввур эта оласиз?\n- Мустақиллигимизга 22 йил тўлган бўлса, шу давр мобайнида юртбошимиз ташаббуси билан ўзбек кураши дунёга танилди. Келажакдаги натижалар янада юксак бўлишига, Олимпия ўйинларига киришига ишончим катта.\nСуҳбатни фахрий мураббий Алимардон полвон Валиев билан давом этдирди:\n- Айни пайтда спортни, хусусан, курашни ривиожланатириш бўйича юртимизда олиб борилаётган ишлар ҳақидаги фикрларингиз билан ўртоқлашсангиз?\n- Болалик давримизда спортни оммавийлаштиришга бундай эътибор қаратилмаган. Ўтган йилларда жаҳоннинг қатор давлатларида ўтказилган спорт мусобақаларида қатнашдим. Элим обрўси учун гиламга тушиб, совринли ўринларни қўлга киритдим. Президентимиз ёшларга, жумладан, ёш полвонларга катта ишонч билдириб, миллий курашимизни янада юксалтириш юзасидан алоҳида ғамхўрлик кўрсатаётир. Энг олис ва чекка қишлоқларда ҳам замонавий усулда жиҳозланган болалар спорти иншоотлари барпо этилиб, барча шарт-шароит яратилмоқда. Бу борада амалга оширилаётган ишлар биз кекса авлод вакиллари зиммасига ёш полвонларни миллий қадриятларимизга хос тарбиялаб, уларнинг маҳоратини янада оширишдан иборатдир.\n- Мустақилликнинг дастлабки йилларидан Сурхон воҳасида ҳар икки йилда Президент соврини учун Ҳаким ат-Термизий хотирасига бағишланган халқаро турнир ўтказилмоқда. Чет эллик меҳмонлар миллий ўйинларимизга қаратилаётган бу даражадаги эътиборни кўриб, ўз ҳайратларини яшира олмаяптилар. Сизнингча, кураш нима?\n- Кураш - халқимиз ҳаётида минг йиллардан буён яшаб келаётган ажойиб спорт тури. Лекин унинг ҳозирги мавқеи бўлакча. Спортнинг бу тури дунёнинг кўплаб давлатларида йилдан йилга оммавийлашиб бораётгани жуда қувонарлидир. Қайси халқ бўлишидан қатъий назар, кураш деса, ҳамма бирдек тушинади. Бу ўз навбатида ўзбек халқининг маданияти ва санъати, хусусан, тилининг ҳам кенг ёйилишига сабаб бўлмоқда. Кураш - келажаги бор, халқлар ўртасидаги дўстликни мустаҳкамлайдиган спорт тури. Шунинг учун ҳам у дунё халқларини мафтун этмоқда.\nҲиндистонлик курашчи Маниш Кумар\nҚизиқарли ва муросасиз ўтаётган баҳслар жараёнида хориждан ташриф буюрган полвонларнинг ҳам фикрлари билан қизиқдик. Дастлаб ҳиндистонлик курашчи Маниш Кумарни суҳбатга тортдик:\n- Ўзбекистон, мусобақага мезбонлик қилаётган Сурхондарё ҳақида фикрларингиз?\n- Бу Ўзбекистонга, айнан, Термизга иккинчи марта келиб, кураш мусобақасида иштирок этишим. Халқингиз жуда меҳмондўст, самимий. Термиз шаҳри йилдан йилга ривожланиб, кўркам гўшага айланаётганига гувоҳ бўлдим.\n- Бу ерда сизни биринчи бўлиб диққатингизни тортган нарса?\n- Бу ерда диққатимни тортган нарса – бу маданиятингиз, бозорларингиз.\n- Кураш спорти билан неча йилдан бери шуғилланмоқдасиз?\n- Кураш билан 7 йилдан бери шуғулланаман. Бу мусобақага тажриба орттириш мақсадида келдим ва ўзбек курашчиларидан кўп нарса ўрганмоқдаман.\n- Юртингизда бу спорт турига бўлган муносабат қай даражада?\n- Бизнинг халқимиз ҳам кураш спортига жуда иштиёқманд, ўн минглаб одамлар кураш мусобақаларини томоша қилади. Ўзбек кураши жаҳонга машҳур, жумладан, Ҳиндистонда ҳам. Кураш билан шуғулланувчи инсонлар юртимда жуда кўп ва йилдан йилга ортиб бормоқда.\n- Кураш спортига қизиқишингизга ким ёки нима сабабчи бўлган?\n- Дастлаб мен дзюдо билан шуғилланганман, кейинроқ курашга бўлган қизиқишим ортиб, бу спорт турини танладим ва шу кунга қадар курашда яхши натижаларга эришиб келмоқдаман.\n- Ҳинд аёлларининг курашга бўлган муносабати ва иштироки қандай?\n- Ҳинд аёлларининг ҳам курашга бўлган қизиқиши катта. 2011 йил Сурхондарёда бўлиб ўтган Жаҳон чемпионатида аёл курашчимиз бронза медални қўлга киритган. Бу спорт турини янада оммалаштиришимиз, халқларни янада кўпроқ жалб қилишимиз лозим. Ўзбек Кураш ассоциацияси бу борада кенг кўламли ишларни амалга оширмоқда ва бунга катта эътибор қаратмоқда.\nКонго-Браззалик полвон Патана- Гаудард\nБугун кураш спортнинг энг яхши турларидан бири сифатида дунёнинг беш қитъасини қамраб олмоқда. Навбатдаги суҳбатдошимиз Африка қитъаси Конго-Браззалик полвон Патана- Гаудард бўлди:\n- Юртимиз ҳақида фикрларингиз?\n- Мен, аввало, юртингизга келганимдан жуда ҳам хурсандман. Халқингизнинг яхши кутиб олганидан миннаддорман. Дарвоқе, бу Ўзбекистонга илк ташрифим бўлади.\n- Кураш билан қачондан бери шуғилланиб келмоқдасиз ва бу спорт турига қандай қизиқиб қолгансиз?\n- Икки йилдан бери шуғулланаман. Кўриб турибмизки, кураш йилдан йилга ривожланиб боряпти. Ва шу сабаб ҳам мен курашни танладим. Менинг фикримча, бир кун келиб кураш спорти ҳам Олимпия ўйинлари сирасига киритилади, деб ишонаман.\nАвтор: Gulruxsor Amir на 06:26


hidoyat.uz – “Мовароуннаҳр” нашриётининг сайти - БИР ДОН МОЖАРОСИ\nБИР ДОН МОЖАРОСИ\nСаврнинг “илик узилди” палласи. Қишга ғамланган озуқалар тугаб, бутун жонзот дармонсиз, пишиқчиликка кўз тутган.\nБир қурунчқа* ўтлар орасидан бир дона дон топиб олиб, иштиёқ билан ўзининг қавми сари судрай бошлади. Намгарчиликдан ивиб оғирлашган донни ўтлар орасида гоҳ кўриниб, гоҳо кўринмай анча масофага судраб келди. Очликдан қийналаётган қавмига олиб бориши керак эди. Қиёмгача жон-жаҳди билан донни тортқилаб, ниҳоят яланг, текисроқ жойга етди. Энди охирги марра – баландликка чиқариб олса, бас. У донни гоҳ тишлаб кўтарар, гоҳ судрар, гоҳ думалатар эди. Ниҳоят, тепаликка чиқишга оз қолди, нафасни ростлашга тўхтади... Ғофил қолди: дон пастга думалади. Қурунчқа уни тўхтаган жойидан яна юқорига судрай бошлади. Унинг оёқлари ҳолсизликдан қалтиради. На илож! Донни инига – қавмига етказиш керак! Умид, яхши ният уни йўлга бошлади. Донни думалатиб тепаликка чиқарди.\nШу пайт бир чумчуқ донни кўриб қолиб, қурунчқанинг олдига келди.\nЭй қурунчқа, у донни мен оғзимдан тушириб юборган эдим. Икки кундан бери очман. Менинг насибамни нега судрайсан? Қаерга олиб борасан?! Менга бер, очман! – деди.\n– Эй махлуқларнинг омадлиси! Мен бу донни очликдан азоб чекаётган ўз қавмимга олиб кетаётирман. Улар неча ҳафтадан бери дарахт томирини шимиб кун кўряпти. Сенинг эса Худо берган бақувват оёқларинг, чаққон қанотларинг бор. Улар ёрдамида дон бор жойларга учгин. Мендек ожиз махлуққа зўрлик қилма! Бизни насибасиз қўйма. Ҳар иккимизнинг Аллоҳимиз – Холиқимиз кучлилар ожизларга раҳм қилишини амр этган. Ул Зотнинг амрига муте бўл! – деди ва донни яна уйи томон судрай бошлади. Чумчуқ тама ва таҳдидли кўзларини унга тикиб, учиб кетишга шошилмади. Шу лаҳзада бир мушук пайдо бўлиб, фикру хаёли бир донагина донда бўлган чумчуққа ташланди. Уни тутиб олди.\nФарғона вилояти Қува тумани\n* Қурунчқа – боши катта донхўр қора чумоли.\n2138 марта ўқилган.


Халқаро Атом Энергияси Агентлиги навбатдаги ҳисоботининг Эронга доир қисмида хатога йўл қўйилганини тан олди.\n04 март 2021, Тошкент вақти: 17:31\nиюн 17, 2004\nАйни ҳисоботда Эрон ҳукумати уранни бойитиш технологиясининг айрим турларига доир барча ма’лумотни агентликка тақдим этмагани айтилган эди. Эндиликда бу ма’лумот нотўғри бўлиб чиқди.\nБу борада Эрон Хавфсизлик кенгаши вакили Хуссайн Мусавиан шундай деди:\n«Биз тақдим этган ма’лумотлар ҳаққонийлигига ишончимиз комил. Агентликнинг ҳозирги фикрига кўра, ҳисоботда йўл қўйилган хатони тўғирлашга тайёрлигини тушуниш мумкин. Биз бу позицияни юқори баҳолаймиз ва Агентлик билан ҳамкорликни давом эттирамиз», — деди Эрон Хавфсизлик кенгаши вакили.\nХалқаро Атом Энергияси агентлиги раҳбари Ал Барадей фикрига кўра эса бу техник хатодир.\n«Бу техник хато ва у агентлик бошқарув кенгашига мен тақдим этадиган ҳисоботнинг умумий мазмунини ўзгартира олмайди. Бунинг ма’носи шуки, биз хали ҳануз Эрон томонидан барча ахборотлар тўлиқ тақдим этилиши ва мамлакат бизнинг ташкилот билан янада изчил ҳамкорлик қилиши керак, деган фикрдамиз», — деди Халқаро атом энергияси агентилиги раҳбари.


Нафсига эрк берган мудира жазога тортилди\n14:38 / 06.12.2016 6336\nУйчи тумани халқ таълими муассасалари фаолиятини методик таъминлаш ва ташкил этиш бўлимига қарашли мактабгача таълим муассасаси мудираси Инобат Ботирова (исм-фамилиялар ўзгартирилган) соҳага қаратилган эътиборга беписанд муносабатда бўлиб, ўзига билдирилган ишончни суиистеъмол қилди, деб ёзади “Ҳуқуқ” газетаси.\n2015 йилнинг июнь-ноябрь ойлари учун муассаса тарбияланувчиларининг ота-оналаридан бадал пулларини гуруҳ тарбиячилари орқали йиғиб олгач, “феъли айниди”. Нафсига эрк бериб, бу маблағнинг 7 млн. 933 минг сўмини ўз эҳтиёжи учун ишлатиб юборди. Кейин ўз кирдикорларини яшириш мақсадида болаларнинг қатнови ва уларга ҳисобланган ота-оналар бадали бўйича ҳисоботга сохта ёзувлар киритиб, бадал миқдорини камайтириб кўрсатди. Гуруҳ тарбиячиларининг имзосини қалбакилаштириб, туман молия бўлимига тақдим этди.\nМудира қилган ишидан пушаймон бўлиш ўрнига пулнинг топишнинг янгидан-янги йўлларини ахтара бошлади. Туғиш таътилига чиққан Гавҳар Мавлонова унга учраб, ўз ишига қайтиш нияти борлигини айтганида И.Ботирова пул ишлаб олиш имконини туғилганини англади-ю, унинг илтимосини ўзича рад этган бўлди.\n- Бунинг асло иложи йўқ. Ҳали болангиз жуда ёш... Қолаверса, ўрнингизга одам олиб қўйганман, иш ўрнингиз банд.\nМудиранинг кескин рад этганидан юраги ғашланган Г.Мавлонова унга ялина бошлади.\n- Шу ишимни ҳал қилиб беринг, эвазига нима шарт айтсангиз бажараман. Биласиз, оилавий шароитимиз яхши эмас... Мен ҳозир ишга қайтиб, оиламиз эҳтиёжи учун пул топмасам бўлмайди.\nИ.Ботирова бир муддат ўйланиб турган киши бўлди-ю, сўнгра ходимасига юзланди.\n- Майли, сиз айтгандек бўла қолсин. Фақат... эвазига 150 доллар олиб келиб берасиз!\nГ.Мавлонованинг рози бўлишдан бошқа иложи йўқ эди. У эрта-индин келиб учрашини айтиб, хайрлашди.\nБу орада Г.Мавлонованинг акаси Дониёр келиб, мудирадан пул миқдорини камайтиришини сўради. Бироқ И.Ботирова ўз сўзида туриб олди.\nУ айтгандек бўлди – Дониёр 150 АҚШ долларини 800 минг сўмга баҳолаб, шунча пулни олиб келиб берди. Аммо бу маблағни ишлатиб ҳузурланиш И.Ботировага насиб этмади. Кўп ўтмай хизмат хонасига кириб келган ҳуқуқни муҳофаза қилувчи орган ходимлари томонидан қўлга олинди.\nЖиноят ишлари бўйича Уйчи туман суди И.Ботировага нисбатан уч йил муддатга мансабдорлик ва моддий жавобгарлик вазифалари юклатилган лавозимларда ишлаш муайян ҳуқуқидан маҳрум этган ҳолда энг кам ойлик иш ҳақининг 210 баравари миқдорида жарима жазосини тайинлади.\nКореяга ишга юборишни ваъда қилиб 14 900 доллар олган аёл ушланди - ИИВ


Россиядан кетгиси келмаган муҳожир Тольятти судидан қочди\n12 апрел 2021, Тошкент вақти: 03:22\nЖўраев Манучеҳрнинг Самара полицияси томонидан тақдим қилинган сурати.\nРоссиядан депортация қилиниши тўғрисида судья қарорини эшитган ўзбек муҳожири Тольятти суди биносидан қочиб кетди. 22 яшар Манучеҳр Жўраев тез орада шаҳар полицияси томонидан қўлга олинди ва суд қарори билан маҳаллий депортация марказига юборилди.\nРоссиянинг Тольятти шаҳрида 13 август куни бўлиб ўтган суд маҳкамаси маҳаллий миграция қонунчилигини бузган 22 ёшли Ўзбекистон фуқароси депортация қилиниши тўғрисида қарор чиқарди.\n“Бу хабарни эшитган 1992 йилда туғилган Жўраев Манучеҳр суд биносини ўз хоҳишига биноан тарк этди”, дея ўзбекистонлик муҳожири қидирувга берилганини хабар қилди Самара вилоят полицияси бошқармаси вакили.\nСамара вилояти бўйича Ички ишлар бошқармаси матбуот хизмати рахбари Сергей Голдштейн муҳожир ҳозирда полиция бошқармаси изоляторидан хорижлик фуқароларни сақлаш марказига жўнатилганини айтди.\n- Биринчидан, у Централний туман суди биносидан қочгани, суд залидан маҳкама пайтида қочмаганига эътиборингизни қаратмоқчиман. Муҳожирнинг суд биносидан қочишига йўл қўйган полиция ходимига нисбатан хизмат текшируви ўтказишни шахсан вилоят полиция бошқармаси раҳбари тайинланди, - деди матбуот маркази раҳбари.\nСамара вилояти полиция бошқармаси матбуот хизматида шаҳарда қидирувга эълон қилинган Жўраев Манучеҳр 4 соат ўтар-ўтмас Тольяттининг Марказий туманида полиция патрули томонидан қўлга олинди.\nПолициячиларга қаршилик кўрсатмаган меҳнат муҳожирига “Нега қочиб кетдинг?” деб берилган саволга, у “Россиядан кетгим йўқ”, деб жавоб қайтарган.\nРоссия Федерал миграция хизмати 2014 йил 1 июнь ҳолатига кўра, мамлакатда 2 миллион 400 минг ўзбекистонлик меҳнат муҳожири борлигини билдирган.\nРоссия Федерал миграция хизмати тарқатган маълумот расман рўйхатдан ўтган меҳнат муҳожирлари сонига асосланган. Норасмий маълумотларда Россияда 5 миллиондан ортиқ ўзбекистонлик меҳнат қилиши айтилади.


Мулоқот – Аҳмад Аъзам\nёзувчи, мунаққид, сценарист, тележурналист\nАҳмад Аъзам: халқимизнинг миллий уйғонишига, ўзлигини англашига хизматим сингган (25 июн 2012й.)\nБи-би-си меҳмони Аҳмад Аъзам билан суҳбат\nАҳмад Аъзам: Одам ҳамма нарсага шукур қилиши керак. Худонинг берган умрига. Мен берган дардига ҳам, давосига ҳам шукур қиламан. Беш йилдан буён гемодиализ оламан. Шу даврда учта китоб ёздим. Бу жиҳатдан умримдан розиман. Лекин ёзувчи одам ҳамма нарсани ёздим деёлмайди. Армонлари бўлади кўнглида. Аниқроқ айтадиган бўлсак, учта ҳикоя, қисса ва роман бошлаб қўйганман. Ёзмоқчи эмас, бошлаб қўйганман. Шуни тугатишга Худодан соғлиқ ва умр сўрайман. Худо шу тилакларимни инобатга олса, буларни ёзсам, бандаси ҳеч нарсадан кўнгли тўлмайдиган одам, Худодан яна умр сўрашга тўғри келса керак дейман. Ҳаммамизни Оллоҳ қўлласин!\nAuthor Ahmad A'zamPosted on January 27, 2014 June 18, 2016 Categories МулоқотLeave a comment on Аҳмад Аъзам: халқимизнинг миллий уйғонишига, ўзлигини англашига хизматим сингган (25 июн 2012й.)\nАҳмад Аъзам билан Рауф Парфи ҳақида суҳбат (27 Сентябр 2013)\nШоир Рауф Парфи тирик бўлганида 70 ëшга кирар эди. Шу муносабат билан шоирнинг яқинлари, дўстлари, шогирдлари “Қурултой” эшиттиришида уни яна бир бор хотирлашди. “Қурултой” дастурида иштирок этган шоирнинг дўсти¸ мунаққид ва ëзувчи Аҳмад Аъзам шоир Рауф Парфини эслаш учун махсус тадбирлар керак эмас¸ деб ҳисоблайди:\n– Рауф Парфи ўзбек шеъриятининг устунларидан биридир. Токи ўзбек шеърияти бор экан, Рауф Парфи ҳар куни эсланаверади. Шоирнинг ҳар бир сатри бугунги кунимиз xaсталигига ташхис каби янграйди, дейди мунаққид.\nAuthor Ahmad A'zamPosted on January 27, 2014 June 18, 2016 Categories МулоқотLeave a comment on Аҳмад Аъзам билан Рауф Парфи ҳақида суҳбат (27 Сентябр 2013)\nАҳмад Аъзам билан Ўзбекистон 20 йиллигига бағишланган суҳбат (4 Июль 2011)\nБиринчи савол будир: Нима қилдингиз?\nЯъни Ўзбекистон мустақилликка эришганидан буён нима билан машғул бўлдингизу ортда қолган 20 йил ичида қандай хатоларга йўл қўйдингиз, деб сўраймиз таниқли ўзбеклардан. Бу суҳбатлардан мақсад “20 йил”, деб осонгина айтиб қўйиладиган улкан бир даврни конкрет одамлар ҳаёти мисолида реал тасаввур қилишга уринишдир. Биринчи суҳбатдошимиз таниқли ўзбек адиби ва журналисти Аҳмад Аъзамдир. давомини ўқинг\nAuthor Ahmad A'zamPosted on January 27, 2014 June 18, 2016 Categories МулоқотLeave a comment on Аҳмад Аъзам билан Ўзбекистон 20 йиллигига бағишланган суҳбат (4 Июль 2011)\n4 январ куни катта адиб ва ажойиб инсон Аҳмад Аъзам оламдан ўтди\nБугун, 4 январ куни, бир неча соат олдин таниқли ўзбек адиби Аҳмад Аъзам оламдан ўтди. Илойим, Аллоҳ раҳматига олсин, дўстимизнинг оиласига, яқинларига сабр берсин.\nAuthor Ahmad A'zamPosted on January 16, 2014 June 30, 2016 Categories Мулоқот1 Comment on 4 январ куни катта адиб ва ажойиб инсон Аҳмад Аъзам оламдан ўтди\nМаънавий таҳдид шарпаси\n(“Ёшлик” журналининг бир саволига жавоб)\nАлишер Назар: – Назаримда одамиятнинг онгли ҳаёти бошланган кундан ер юзида курашлар даври бошланди. Яратган зот улуғ Китобида дарж этганидек, уларни бир-бирларини танишлари ва дўст тутишлари учун халқлар ва қабилаларга ажратиб қўйгандан бошлаб эса бу курашларнинг кўлами кенгая бошлади. Асрлар келди… бутун бошли миллатлар ер юзидан супириб ташланди. Айримлари миллат сифатидаги қиёфасини йўқотиб қўйди. Баъзилари таланди, ўлдирилди, қул қилинди. Аммо кураш шу билан тўхтагани йўқ. У шаклан бўлмаса-да, моҳиятан давом этмоқда ва инсон табиатидан келиб чиқсак, бундан кейин ҳам давом этажак.\nAuthor Ahmad A'zamPosted on May 26, 2013 July 2, 2016 Categories МулоқотLeave a comment on Маънавий таҳдид шарпаси\nБир кўкалам маъводан чиққанман\n“Зарафшон” газетаси билан суҳбат\n– Аҳмад ака, энг аввало, болалик йилларингиз, Самарқандда кечган дамларингиз ҳақида суҳбатлашсак…\n– Болалигим қишлоқда, Ғазирада кечган. Қилган катта саёҳатим Бухорога бориш бўлган. Отам раҳматли бир Ғиждувонга бориб, эллик учинчи йили бўлса керак, Хўжаи Жаҳон авлодидан олтмиш йилларча бурун узилишиб кетган амакиларининг оилаларини топиб, кўришиб, ришталарни қайта боғлаб қайтганлар. Кичкина эдим, отамнинг бобо-бобокалонимиз Хожа Абдухолиқ Ғиждувонийга қандай авлод эканимиз, шажарамиз Бухорои шарифдаги бир амакимизникида сақланиши ҳақида айтиб берган гапларини миямга қуйиб олганман. давомини ўқинг\nAuthor Ahmad A'zamPosted on May 14, 2013 May 14, 2013 Categories МулоқотLeave a comment on Бир кўкалам маъводан чиққанман\nҚалам аҳлининг жон озуғи – тил\nТаниқли адиб, таржимон Аҳмад Аъзам билан мулоқот\n1. Аҳмад ака, она тилимизнинг жозибадорлиги, унинг софлигини сақлаш, шунинг билан бир қаторда тил қонуниятларининг бузилиши ҳақда матботда қилган туркум чиқишларингиз барчага масъулият юклайди. Сиз тилни улкан бир дарахтга ўхшатасиз. Уни тарбиялаш, озиқлантириш, керак бўлса, бачки навдалардан тозалаб туриш зарурати ҳақида омади гаплар айтилган. Ҳақиқатан ҳам тилимизнинг ҳозирги ҳолати бир дарахт мисолида жуда содда ва яққол ифодасини топган. Бугунги суҳбатимиз мавзуси – тил қонуниятларининг бузилишига сабаб бўлаётган омиллар албатта жуда кўп. давомини ўқинг\nAuthor Ahmad A'zamPosted on May 8, 2013 July 2, 2016 Categories МулоқотLeave a comment on Қалам аҳлининг жон озуғи – тил\n“Бедорлик” – Ёзувчи Аҳмад Аъзамнинг ижоди ва “Ҳали ҳаёт бор…” китоби тақдимотига бағишланган радио эшиттируви\nAuthor Ahmad A'zamPosted on April 23, 2013 July 2, 2016 Categories МулоқотLeave a comment on “Бедорлик” – Ёзувчи Аҳмад Аъзамнинг ижоди ва “Ҳали ҳаёт бор…” китоби тақдимотига бағишланган радио эшиттируви\n«Маърифат» газетаси билан суҳбат\nАҳмад Аъзам – ёзувчи, «Ўзбектелефильм» студияси бош директори билан суҳбат\n«Маърифат» газетаси меҳмонхонаси (2005 йил)\n1.Сизга дастлабки сабоқни ким берган? Биринчи устозингизни эслаб ўтсангиз.\nА.А.: Аслида ҳар бир одамнинг устози аввало ота-она. Фарзанд -нусхаси ота-онадан олинган бир китоб, фақат табиат кейинги муҳитга қараб ул-бул таҳрир киритади, такомиллаштиради. Илм ҳарфини ўргатган устозларга келсак, улар болани тараққиётга ўргатади, равнақ дарсини беради. давомини ўқинг\nAuthor Ahmad A'zamPosted on September 17, 2012 July 2, 2016 Categories МулоқотLeave a comment on «Маърифат» газетаси билан суҳбат\nИжод ҳаммамизнинг чекимизда\nМеҳмонимиз – «Ўзбекистон» телеканали бош директори,\nёзувчи Аҳмад Аъзам\n“Қишлоқ ҳаёти” 2004 йил, 2 март\n1. Авваламбор, таҳририятимизга хуш келибсиз. Бизнинг анъанавий саволимиз: «беш» рақамига муносабатингизни билдирсангиз. Умуман олганда, рақамларнинг инсон ҳаётига таъсири ва дахлдорлиги бор, деб ўйлайсизми?\nА.А.: «Беш»га муносабатим ҳамма қатори бўлса керак.Яъни ўқишни қадрлаб, шунинг баробарида ўзингни ҳам қадрлаш бошланишини англаганда. Бу энди болада энди ўсаётган ғурур билан боғлиқ, ўзини кўрсатишни истамайдиган ўқувчи бола, “беш”ни олдига мақсад қилиб қўймайди, унга нимадир руҳий туртки, ғурурнинг узоққа чўзиладиган ўйдим-чуқур йўлларига кириб қолиши керак. давомини ўқинг\nAuthor Ahmad A'zamPosted on September 17, 2012 July 2, 2016 Categories МулоқотLeave a comment on Ижод ҳаммамизнинг чекимизда\nАҳмад Аъзам (1949-2014)\nЁзувчи, мунаққид, сценарист, теле- журналист. 1949 йили Самарқанд вилояти, Жомбой туманидаги Ғазира қишлоғида туғилган.\n“Ойнинг гардиши”, “Бу куннинг давоми”, “Асқартоғ томонларда”, “Соясини йўқотган одам”, “Ҳали ҳаёт бор” деган насрий асарлар,“Масъул сўз” деган адабий-танқидий мақолалар тўпламлари, “Ўзи уйланмаган совчи”, “Рўё ёхуд Ғулистонга сафар” романлари чоп этилган.\nАҳмад Аъзам Proudly powered by WordPress


Ўзбекистон Бош прокуратураси ички ишлар органи ходими томонидан аёлнинг калтакланиши билан боғлиқ видео юзасидан ахборот берди — Kar24.uz\nЎзбекистон Бош прокуратураси ички ишлар органи ходими томонидан аёлнинг калтакланиши билан боғлиқ видео юзасидан ахборот берди. Бу ҳақда «Дарё» нашри хабар қилади. Маълум бўлишича, ҳодиса 10 сентябрь куни Қорақалпоғистонда юз берган.\nҚорақалпоғистон ИИВ Йўл ҳаракати хавфсизлиги бошқармаси ЙПХ инспекторлари К.Р. ва Б.З. пиёдага йўл бермаган Nexia машинасини тўхтатган. Nexia ҳайдовчиси А.Б. инспектор Б.З.га маъмурий ҳуқуқбузарлик содир қилмаганлигини айтиб, инспекторга ҳужжатларини тақдим этмасдан, воқеа жойидан кетмоқчи бўлиб, машинани ҳаракатга келтирган.\nШундан сўнг ЙПХ инспекторлари қўшимча ёрдамчи кучларни чақириб, Nexia воқеа жойидан кетиб қолмаслиги учун зарур чораларни кўрган вақтда машина ичида бўлган икки аёл — Н.Х. ва Ш.Х. тушиб келиб, Nexiaʼнинг қочиб кетиши учун шароит яратиб бериш мақсадида ЙПХ инспекторларига фаол қаршилик кўрсатган.\n«Фуқаро Ш.Х.нинг ҳамда ЙПХ инспектори К.Р.нинг тан жароҳати олганлиги ва бошқа ҳолатларга ойдинлик киритиш мақсадида суд тиббий экспертизаси тайинланган. Текшириш давом этмоқда», — дейилади Бош прокуратура матбуот хизмати ахборотида.\nPrevious Берунийдаги тўқнашувда ЙПХ ходими вафот этди\nNext “Нукус ҳақиқати“ “Пойтахт“га кўчди


Роналду ва Роналдо ўзаро таққосланди - Zamin.uz\n15:00 / 04.11.2018\nРоналду ва Роналдо ўзаро таққосланди\nПортугалия терма жамоасининг собиқ ярим ҳимоячиси Луиш Фигу футбол тарихидаги энг яхши ҳужумчилардан бўлган Криштиану Роналду ва бразилиялик собиқ футболчи Роналдонинг ўйинини таққослади.\n“Криштиану жуда кўп гол уришга қодир. Иккала ҳужумчи ҳам яхши таассурот қолдиради. Улар кўп гол кафолатлайдилар. Ягона қилинадиган иш – уларга пас етказиб беришдир. Қолган барчасини ўзлари уддалайдилар. Бироқ Роналдо жарима майдончасида яхшироқ ўйнаган, деб ҳисоблайман”, деб айтган Фигу ва икки футболчидан бразилияликни танлаган бўлишини қўшимча қилган.\nФигу ўз вақтида иккала футболчи билан ҳам бирга тўп сурган. У “Реал”да Роналдо билан, терма жамоада эса Роналду билан бирга ўйнаган.\nРоналдо ҳам, Роналду ҳам Мадриднинг “Реал”ида тўп сурган. Бразилиялик “қаймоқранглилар” билан Испания чемпиони бўлган, Бразилия терма жамоаси сафида эса 1994 ва 2002 йилларда жаҳон чемпионатини ютган.\nПортугалиялик “Реал”да 2009 йилдан бошлаб тўп сурган ва клубнинг энг яхши тўпурарига айланган. У клуб таркибида Чемпионлар лигасини 4 марта ютишга муваффақ бўлган. “Замин” янгиликларини “Telegram”да кузатиб боринг\nРоналдо: «2018 йилда «Олтин тўп» Неймарга насиб этади, агар…»\n5-07-2018, 07:00, Спорт\nЛуиш Фигу ЖЧ-2018 фаворитларини санаб ўтди\n29-03-2018, 08:26, Спорт\nЛуиш Фигу Месси ва Рональду, "Барса" ва "Реал" ҳақида\n29-05-2017, 06:24, Спорт\nЗинедин Зидан: Роналдо ва Роналдуга ҳавас қиламан, менинг статистикам бу қадар ёрқин эмас\n1-05-2017, 22:12, Спорт\nРоналдо яна бир бор футболга қайтиши ҳақида маълум қилди\n23-02-2015, 18:10, Спорт\n2-01-2015, 22:12, Спорт\nЯнгиликлар » Спорт » Роналду ва Роналдо ўзаро таққосланди


Жомбойда ўғирланган «Дамас» Ургут йўлида ЙТҲга учради - zarnews.uz\nЖомбойда ўғирланган «Дамас» Ургут йўлида ЙТҲга учради\nСамарқанд вилоятининг Жомбой туманида машина олиб қочилди. Бу ҳақда ИИВнинг «Постда» нашри маълум қилган.\nТуманнинг Қорамўйин маҳалла фуқаролар йиғинида яшовчи В.Р. ҳар галгидек, кечқурун «Дамас» автомашинасини дарвозаси олдида қолдириб, уйига кириб кетади. Эгри ниятли кимсаларга эса автомобилнинг қаровсиз қолдирилгани қўл келади.\nЭрталаб ташқарига чиққан В.Р. машинаси жойида йўқлигини кўриб, ички ишлар органига хабар берди.\nЎғирланган машинани ва бу қилмишни содир этган шахсни қидириб топиш бўйича ишлар кетаётган пайтда Ургут туманининг Омонқўтон қишлоғи ҳудудидан ўтувчи «Олмаота – Тошкент – Термиз» йўлининг 1071-километрида «Нексия» ва «Дамас» автомашиналари иштирокида йўл-транспорт ҳодисаси содир бўлгани ҳақида хабар келиб тушди.\nЎрганишлар натижасида ЙТҲда иштирок этган мазкур «Дамас» олиб қочилган автомашина бўлиб чиқди. Уни Булунғур тумани Зарафшон маҳалласида яшовчи О.Н. бошқариб кетаётган экан. У ўғриликда гумон қилиниб, қўлга олинди.\nТеглар: машина Жомбой ўғирлик


«Биз учун энди ортга йўл йўқ»...\n25.10.2021 16:36 0 2787\nЎзбекистон Республикаси президенти лавозимига сайланган Шавкат Мирзиёев айни дақиқаларда Ҳумо аренасида партиядошлари ва сайловчилар билан учрашмоқда. Сайлов натижаларига кўра давлат раҳбари лавозимига сайланган Мирзиёев ўз нутқида барчага миннатдорлик билдирди. Бу ҳақда Xabar.uz мухбири хабар бермоқда.\n— Ҳар бир инсоннинг ҳаётида ўта ҳаяжонли дақиқалар бўлади. Мен учун ҳозир ўша ҳаяжонли дақиқалар ўтмоқда.\nМени қўллаб-қувватлаганингиз учун барчадан миннатдорман. Ҳозирги Ўзбекистон беш йил олдинги Ўзбекистон эмас, халқимиз ҳам беш йил олдингидек эмас. Бизнинг дунёқарашимиз ўзгарди ва юртимизда бўлаётган ислоҳотларга барчани, бутун дунё ҳамжамиятини ҳам ишонтира олдик.\nМен битта гапни чуқур мамнуният билан яна бир марта такрорламоқчиман — биз учун энди ортга йўл йўқ. Янги Ўзбекистонни албатта бирга қурамиз, — деди Шавкат Мирзиёев.\nЭслатиб ўтамиз, Марказий сайлов комиссияси берган ахборотга кўра, Шавкат Мирзиёев учун сайловда иштирок этган сайловчиларнинг 80,1 фоизи овоз берган.\nШавкат Мирзиёев сайлов


Шоирнинг ўғли калтакланди\nТўлқин Хабарларга қараганда, 5 февраль куни исёнкор шоир Юсуф Жуманинг ўғли Алишерга бир неча киши ҳужум қилиб, кетмон билан тан жароҳати етказган. Шоир бу ҳаракат ўзи ва ўғлининг демократик қарашлари учун уюштирилган, деб ҳисобламоқда.\nЮ.Жуманинг “Озодлик” мухбирига айтишича, демократия йўлидаги ҳаракатлари ва қарашлари учун маҳаллий ҳокимият ва ҳуқуқ-тартибот идоралари ходимлари анчадан буён ўзига ва оила аъзоларига тазйиқлар ўтказиб келади. 5 февраль куни эса бир гуруҳ кимсалар 1982 йилда туғилган ўғли Алишерга ҳужум қилган ва кетмон билан тан жароҳати етказган.\n“Январь ойи охирларида фермер хўжаликларига ер ажратиш бўйича тердер бўлган эди. Тердерда оиламиз ҳам қатнашди. Бугун ер ўлчовчилар келган эди. Ер ажратиш пайтида 20 эркак ва аёл Алишерни калтаклади. Уни ажратиб олмоқчи бўлган икки йигит ҳам калтакланди. Ҳозир улар шифохонада ётибди”, - деди Ю.Жума.\nШоирнинг сўзларига қараганда, ўғли Алишер раҳбарлик қилаётган “Саҳройи шерлар” инсон ҳуқуқлари ташкилоти фаолияти ҳукумат вакилларига ёқмайди. Бу ҳужум ўғлининг фаолиятига тазйиқлардан биридир.\nБухоро вилояти Қоракўл тумани ички ишлар бўлими навбатчисининг таъкидлашича, 5 февраль куни жарбланувчилар ИИБга мурожаат қилган. Алишерга суд тиббий экспертизасига йўлланма берилган. Хулоса олингандан кейин бу ҳолат бўйича қонуний чора кўрилади.\nЮ.Жуманинг билдиришича, суд тиббий экспертизаси хулосаси маълум бўлгач, у ўғлини калтаклаганларга нисбатан жиноят иши қўзғатилишини талаб қилиб, даъво аризаси билан судга мурожаат этади.


Пенсия ва нафақаларни расмийлаштириш учун камроқ ҳужжатлар талаб қилинади | NORMA.UZ\nПенсия тайинлаш тўғрисида аризага энди жамғарилиб бориладиган пенсия дафтарчаси нусхасини, бола туғилганда бериладиган нафақа учун мурожаат қилганда эса меҳнат дафтарчаси нусхасини илова қилиш шарт эмас (рўйхат рақами 2282-6, 17.06.2019 й.).\nПенсия ишларини расмийлаштириш ва юритиш тартиби ҳамда пенсия ҳужжатларининг шакллари ва уларни тўлдириш қоидалари тўғрисидаги йўриқномага бир қатор тузатишлар киритилди. Уларнинг аксарияти ҳужжатни илгари қабул қилинган ҳужжатларга мувофиқ келтиришга қаратилган. Улар яшаш жойидан маълумотнома (15.10.2018 йилдан), фуқароларнинг Пенсия жамғармасига мажбурий суғурта бадаллари (1.01.2019 йилдан), тадбиркорлик субъектларидан ҳужжатларга муҳр босилишини талаб қилиш (1.03.2019 йилдан) бекор қилиниши билан боғлиқ ва ҳ.к.\nЭътибор бериш лозим бўлган ўзгартиришлар ҳам мавжуд. Хусусан, маҳалладан маълумотномадан ташқари, фуқаролар қуйидагиларни ҳам илова қилмайдилар:\nжамғарилиб бориладиган пенсия дафтарчаси нусхаси – ёшга, ногиронликка, боқувчисини йўқотганликка доир пенсия ёки ижтимоий нафақа тайинлаш (қайта ҳисоблаш, тиклаш, бошқа турдаги пенсияга ўтказиш, улушини ажратиш) тўғрисидаги аризага.\nБироқ, айни пайтда ушбу тузатиш турли юридик кучга эга норматив-ҳуқуқий ҳужжатлар ўртасида зиддиятни келтириб чиқаради. Гап шундаки, жамғарилиб бориладиган пенсия дафтарчаси нусхасини тақдим этиш Давлат пенсияларини тайинлаш ва тўлаш тартиби тўғрисидаги низомда (ВМнинг 8.09.2011 йилдаги 252-сон қарори билан тасдиқланган) назарда тутилган.\nБу иш ҳақи тўғрисида архив маълумотлари мавжуд бўлмаган тақдирда унинг миқдорини белгилаш ш.ж. жамғарилиб бориладиган пенсия тизимига мажбурий бадаллар тўғрисидаги маълумотлардан (2005 йилдан кейинги давр учун) келиб чиқиб амалга оширилиши билан асосланади. Тахмин қилиш мумкинки, пенсияларни тайинлаш учун олинадиган меҳнат стажини ҳисобга олиш ва иш ҳақини аниқлашнинг янги тартиби жорий этилиши билан бунга зарурат қолмади (бу ерга ва бу ерга қаранг).\nДавлат пенсияларини тайинлаш ва тўлаш тартиби тўғрисида низомга киритиладиган тузатишлар бу масалага нуқта қўйиши мумкин.\nмеҳнат дафтарчаси нусхаси - бола туғилганда нафақа тўлаш тўғрисида аризага. Илгари у ариза берувчи ҳеч қаерда ишламаётганлигини тасдиқлаш учун талаб қилинган, сабаби бошқа ҳолатда нафақа иш жойи бўйича берилади (бу ерга қаранг). Мазкур ҳолатда ўзгаришлар “Электрон меҳнат дафтарчаси” тизимининг жорий этилиши ва 2019 йил 1 январдан “меҳнат дафтарчалари”ни қоғоз шаклида беришнинг тўхтатилиши билан боғлиқ.\nБундан ташқари, пенсия тайинлаш бўйича йиғмажилдларда тикиладиган ҳужжатларнинг рўйхатига тузатиш киритилди. Боқувчисини йўқотганлик пенсиясини тайинлаш йиғмажилдида боқувчисининг ўлими тўғрисида гувоҳнома нусхаси қолади. Илгари йиғмажилдда ушбу ҳужжатнинг асл нусхаси сақланиши лозим эди, энди эса у ариза берувчида сақланади.\nҲужжат Қонун ҳужжалари маълумотлари миллий базасида эълон қилинган ва 17.06.2019 йилдан кучга кирди.


ШҲТга аъзо давлатлар вакиллари рақамлаштириш соҳасини муҳокама қилди | Қозоғистон янгиликлари: Сўнгги хабарлар «Kazakh TV» каналида | Kazakh TV\nМарказий Осиё республикалари, шунингдек, Шанхай Ҳамкорлик Ташкилотининг бошқа аъзолари рақамлаштириш соҳасининг устувор йўналишларини муҳокама қилди. Экспертлар таъкидлашича, бу борада ҳамкорлик қилиш ШҲТ га аъзо ҳар бир давлатнинг глобал рақобатбардошлиги ва инвестицион салоҳиятини юксалтириш учун зарур.\nҚУБАНИЧ ШАТЕМИРОВ, АХБОРОТ ТЕХНОЛОГИЯЛАРИ ВА АЛОҚА ДАВЛАТ ҚЎМИТАСИ РАИСИ ЎРИНБОСАРИ:\n- Мамлакатимиз ШҲТга аъзо давлатлар майдонида рақамли ўзгаришлар соҳасидаги ташаббусларни илгари суришда етакчи поғоналарни эгаллаш учун барча имконият бор. Бугунги кунда ШҲТ доирасида тегишли соҳа талабаларини алмаштириш механизмини йўлга қўйиш режалаштирилган.\nАхборот-коммуникация технологиялари соҳасида ҳамкорлик қилиш учун ҳар бир давлатда тегишли инфратузилма яратилиши зарур. Қозоғистон, Қирғизистон, Ўзбекистон, Тожикистон, Россия, Хитой, Ҳиндистон ва Покистон экспертлари бу борадаги тажрибасини баҳам кўрди.\nАКМАЛ ОРИФЖОНОВ, АХБОРОТ-КОММУНИКАЦИЯ ТЕХНОЛОГИЯЛАРИ ТАРАҚҚИЁТИ ВАЗИРЛИГИ ХОДИМИ /ЎЗБЕКИСТОН/:\n- Ўзбекистонда интернет нархини пасайтириш бўйича иш юритиляпти. Йил бошидан буён у 26 фоизга пасайтирилди.\nРақамлаштириш бўйича ҳамкорлик концепцияси жорий йил июнь ойида Бишкек шаҳрида бўлиб ўтган ШҲТ га аъзо давлатлар раҳбарлари томонидан имзоланган. Эндиликда уни рўёбга чиқариш учун аниқ қадам ташлаш вақти келди.\nБАУРЖАН ИМАНДОСОВ, ШҲТ КОТИБИЯТИ РЕФЕРЕНТИ:\n- Бир-биримизга таянган ҳолда умумий тараққиётдан умид қила оламиз. Шуни ҳам айтиш керакки, мамлакатлар ягона ахборот майдонини яратиш мазкур гуруҳ фаолиятидаги асосий вазифалардан бири ҳисобланади. Унда ҳар бир давлат нафақат ривожланишдаги, балки бузғунчи элементларни аниқлаш бартараф этиш, шу жумладан, ижтимоий тармоқлар борасидаги тажрибасини тақдим этиши мумкин.\nТаъкидлаш керакки, ахборот хавфсизлиги, электрон ҳукумат ва рақамли инфратузилмалар мамлакатлар томонидан устувор йўналишлар қаторида танлаб олинган.


Кемада намоз ўқиш ҳақида\nimon.uz 07-05-2020 120\nБизга Иброҳим ибн Муҳаммад хабар берди, у Довуд ибн Ҳусайндан, у Икримадан, у Ибн Аббос розияллоҳу анҳудан ривоят қилади:\n“Ибн Аббос розияллоҳу анҳу: “Кемада намоз ўқимоқчи бўлган киши ва яланғоч (ҳолда) намоз ўқимоқчи бўлган киши, ўтириб намоз ўқийди”, деди”.\nАбдурраззоқ ўзининг “Мусаннаф” китобида ривоят қилган. (“Зайлаъий”). Ровийлари жамоатнинг ровийлари. Фақат Иброҳим ибн Муҳаммад ҳақида баҳс, мунозаралар бор. Шофеъий уни мақтаб: “Ҳадисда ишончли”, - деган. Ҳамдон ибн Исбиҳонийдан, унинг ҳадисини ёзасанми? дейилганда. У: “Ҳа”,- деган. Ибн Адий: “У ҳадиси ёзиладиган кишилардан”, деган. Бошқалар у киши ҳақида бирор нарса дейишмаган. (“Таҳзибут таҳзиб”). Бу ҳадис “Эълоус сунун” китобининг иккинчи жузида ҳам зикр қилинган, ўша ўринга мурожаат қилинг.\nАнас ибн Сириндан ривоят қилинади:\n“Анас ибн Молик розияллоҳу анҳу билан бирга Лабқисирбан ерларига чиқдим. Биз, Дажла (дарёси)далигимизда пешин вақти бўлди. У киши бизга кемадаги гиламнинг устида ўтириб имом бўлди. Кема биз билан сузиб борар эди”.\nТабароний “Кабир”да ривоят қилган. Ровийлари ишончли. (“Мажмаъул завоид”).\nМаймун ибн Меҳрондан, у Ибн Умар розияллоҳу анҳумодан ривоят қилади:\n“Набий соллаллоҳу алайҳи васаллам: “Кемада қандай намоз ўқийман?”, - деб кемадаги намоз ҳақида, сўралдилар. У зот: “Кемада ғарқ бўлишингдан қўрқмасанг тик туриб намоз ўқи”,- дедилар”.\nҲоким “Мустадрак”да ривоят қилган ва: “Муслимнинг шартига кўра санади саҳиҳ. У бир ўринда шозз бўлиб келган”, деган. Заҳабий ҳам ўзининг “Талхис” китобида шундай келтирган.\nБаззор бу ҳадиснинг ўхшашини Жаъфар ибн Абу Толиб розияллоҳу анҳудан ривоят қилган:\n“Набий соллаллоҳу алайҳи васаллам унга кемада ғарқ бўлишидан қўрқмаса тик туриб намоз ўқишга буюрган”.\nБу ҳадиснинг санадида исми айтилмаган бир киши бор. Қолган ровийлари ишончли. (“Мажмаъул завоид”).\nШарҳ: Кемада намоз ўқиш ҳақида\n“Иброҳимдан...” деб бошланган ҳадис ҳақида. Бу ҳадисни Ҳофиз “Дироя”да заиф деган бўлса ҳам, санади иккинчи даражали ҳасан. Чунки Иброҳим ибн Муҳаммаддан Имоми Шофеъий ўзининг “Муснади”да кўп ҳадислар келтирган ва ундан ҳужжат олиб, мақтаган. Шофеъий ва Ибн Исбиҳоний ишончли, дейишган. Ибн Адий заиф деган. Бу каби ровийларнинг ҳадиси биз муқаддимада келтирган асл қоидага биноан ҳасан ҳадис ҳисобланади. Бу ҳадисда Абу Ҳанифага далил бор. Чунки у киши фарз намозини сузиб кетаётган кемада узрсиз ўтириб ўқиш жоиз, дейди. У киши бунга, Ибн Аббос розияллоҳу анҳу кемада намоз ўқигувчини яланғоч намоз ўқигувчига ўхшатган ва иккаласидан бирортасини ажратмасдан ўтириб намоз ўқийди деган гапини далил қилган. Демак, кемада намоз ўқигувчидан яланғоч намоз ўқигувчи каби қиёмнинг афулиги собит. Чунки бу ҳолатда ожизлик ғолиб. Ғолиб томон, ҳукмларда ишончли каби бўлади. Шунингдек, узри йўқ кишининг ўтириб ўқиган намози ҳам дуруст бўлади. Чунки, шу ҳолат нодир, нодир йўқ каби бўлади. Буни Ибн Сириннинг Анас ибн Молик розияллоҳу анҳу уларга кемада ўтириб имом бўлиб намоз ўқигани ҳақидаги асарни қувватлайди. Бу ҳукм, асарда уларнинг қиёмдан ожизликлари зикр қилинмасдан, мутлоқ келтирилганлигидан маълум бўлади.\nАгар, бир киши: “Бу каби ҳолатда ожизлик ғолиб бўлса, Ибн Аббос ва Ибн Сириннинг ҳадисларини ҳам мутлоқликка йўйилади. Шунда, бу икки ҳадис узрсиз ўтириш жоизлигига далолат қилмайди. Энди, фақат сизлар зикр қилган қиёс қолди. Унга Ибн Умар розияллоҳу анҳунинг “Ғарқ бўлишингдан қўрқмасанг тик туриб намоз ўқи”, марфуъ ҳадиси муораза келади. Бу гарчи бир ўринда шозз бўлиб келган бўлса ҳам, уни Жаъфар ибн Абу Толиб розияллоҳу анҳунинг ҳадиси қувватлайди. Шозз бошқа йўлдан келиши билан қувватланса кучли бўлади. Абу Ҳанифанинг наздида агарчи заиф бўлса ҳам ҳадисга амал қилиш қиёсга амал қилишдан авлороқ. Демак, эҳтиётлироғи, узр бўлмаган вақтда кемада намозни ўтириб ўқиш дуруст эмаслиги”, деб айтса, мен бунга:\n“Ибн Аббос розияллоҳу анҳунинг асарини шунга тавил қилиш, йўйишни ман қилмайди. Балки, Ибн Умар ва Жаъфар розияллоҳу анҳумонинг ҳадиси шозз бўлгани учун Абу Ҳанифанинг асрида зоҳир бўлмаган бўлиб, Имоми Абу Ҳанифа улардан хабардор бўлмагандир. Шунинг учун Ибн Аббос ва Анас розияллоҳу анҳумонинг асарларини қувватлагувчи қиёс билан жавоб берган. Шогиртлари Абу Юсуф ва Муҳаммад эса, Ибн Умар ва Жаъфар розияллоҳу анҳумонинг ҳадисига мувофиқ: “Кемада узрсиз ўтириб намоз ўқиш дуруст эмас”,- дейишган. Бу тўғри жавобнинг ўхшашидир. “Дуррул мухтор”да касалнинг намози ҳақида: “Сузаётган кемада ожизлик ғолиблиги учун фарзни узрсиз ўтириб ўқиса дуруст, лекин гуноҳкор бўлади. Имомайнлар: “Узрсиз дуруст эмас”, дейишгани аниқ”, деб келтирган. (“Бурҳон”). Соҳилга боғланган кема, саҳиҳ гапга биноан соҳилдаги кема кабидир. Айний “Биноя”да: “Мужоҳиднинг: “Биз, Жунада ибн Абу Умайя билан кемада ўтириб намоз ўқидик, агар хоҳласак тик турар эдик”, деганини “Муҳит”дан нақл қилиб келтирган”, - деб жавоб бераман.\n“Бадоъи” а: “Ҳасан ибн Зиёд китобида ўзининг санади билан Сувайд ибн Ғафала: “Абу Бакр ва Умар розияллоҳу анҳумодан кемада намоз ўқиш ҳақида сўрадим. Улар: “Агар (елканли) кема бўлса ўтириб намоз ўқилади. (Елкани йиғиштирилган) кема бўлса тик туриб намоз ўқилади”, дейишди” ҳадисини зикр қилган. Бу ҳадисда қиёмга қодир ёки қодир эмаслиги ажратилмаган. Бу ва Мужоҳиднинг ҳадисининг санадига тўхтамадим. Агар улардан биттаси саҳиҳ бўлса ҳам Абу Ҳанифанинг гапи равшан бўлади. Балки бу ҳадис у кишининг наздида саҳиҳ бўлгандир. Бунга кўра Ибн Умар розияллоҳу анҳунинг ҳадиси мандубга йўйилади. Валлоҳу таоло аълам.\nАбдуллоҳ ибн Абу Утба розияллоҳу анҳудан ривоят қилинади:\n“Жобир ибн Абдуллоҳ, Абу Саъид Худрий ва Абу Ҳурайра розияллоҳу анҳумлар билан кемада ҳамроҳ бўлдим. Улар денгиз соҳилига боришга қодир бўлсалар ҳам, бирлари имом бўлиб намозни тик туриб ўқишди”.\nСаъид ибн Мансур ўзининг “Сунани”да ривоят қилган. (“Мунтақо”). Шавконий “Найл”да сукут қилган.\nШарҳ: “Абдуллоҳдан...” деб бошланган ҳадис ҳақида. Бунинг маъноси, улар намозни соҳилда ўқишга қодир бўлсалар ҳам уларнинг кемадаги тебраниб ўқиган намози дуруст бўлди, дегани. Бунда гарчи қуруқликка чиқиш мумкин бўлса ҳам, кемада намоз ўқиш жоизлигига далолат бор. (“Найл”).\nБу бизнинг Ҳанафий мазҳабининг йўли бўлиб, кемада тик туриб намоз ўқиш иттифоқ бўлган ҳолда жоиздир. Кема соҳилга боғланган бўлсин ёки сузаётган бўлсин фарқи йўқ. (Дуррул мухтор). Поезд ва самолёт кемага ўхшагани учун уларда ҳам намоз ўқиш жоиз. “Бадоъи”да: “Кема ернинг устида сузмагани учун, кема ернинг ҳукмида бўлади, ва унда намоз ўқиш жоиз. Миниладиган от, туя каби уловлар ернинг устида юргани учун, уларнинг устида намоз ўқиш жоиз эмас”, деган. Самолёт ва поезд ернинг устида юрмагани учун, улар ҳам ер ҳукмида бўлиб, уларда агар қиёмга қодир бўлса, тик туриб намоз ўқийди, қодир бўлмаса ўтириб намоз ўқийди. Абу Ҳанифа ва икки шогирдлари орасидаги кемада намоз ўқиш борасидаги хилоф, самолётга ҳам жорий бўлади. Валлоҳу аълам.\n“Эълоус сунан” китобидан


Мажбурий ижро бюроси томонидан энергия ресурсларидан ноқонуний фойдаланиш ҳолатларига қарши муросасиз курашиб келинмоқда ва бундай ҳолатларни аниқлаш юзасидан мунтазам равишда тезкор тадбирлар ўтказиб келмоқда.\nТошлоқ тумани, Қанжирға маҳалласида яшовчи фуқаро Қ.Тошболтаев яшаш уйида электр энергияси истеъмолига мўлжалланган маиший техника ва ишлаб чиқариш дастгоҳлари кўп бўлганлиги сабабли электр энергиясидан “элликка-эллик” фойдаланишни маъқул кўрди.\nХусусан, у 2017 йил январь ойида электрни ҳисобга олиш приборига келган электр кабелидан электр ҳисоблагичнинг орқа тарафи орқали ноқонуний алоҳида тармоқ тортиб яшаш уйидаги энг кўп қувватли техника жиҳозларига улаб фойдаланиб келган.\nЎтказилган қайта ҳисоб-китоб натижасида ҳуқуқбузар Қ.Тошболтаев давлат манфаатларига 33 млн. 444,2 минг сўм миқдорда моддий зарар етказганлиги аниқланган.\nБюронинг Тошлоқ туман бўлими томонидан ҳуқуқбузарга Ўзбекистон Республикаси ЖКнинг 1852-моддаси мазмун-моҳияти тушунтирилиб, биринчи марта жиноят содир этган шахс, агар у жиноят аниқланган кундан эътиборан ўттиз кунлик муддатда етказилган моддий зарарнинг ўрнини қоплаган бўлса, жавобгарликдан озод этилиши мумкинлиги маълум қилинган.\nЎз ҳаракатлари моҳиятини тўлиқ англаган Қ.Тошболтаев унга берилган қонундаги имкониятдан тўлиқ фойдаланиб, 33 млн. 444,2 минг сўмлик моддий зарарни қоплаган ва шунга кўра айблилик масаласини ҳал қилмай туриб жиноят иши қўзғатишни рад қилиш ҳақида қарор қабул қилинган.


Ӯзбекистон, 30 Январь 2019\nТожикистонда хотинини отиб ташлаган милиция капитани 19 йилга қамалди\nХатлон вилоят суди табел қуролидан хотинини отиб ташлаган Вахш туман ИИБ милиция капитанининг шов-шувли ишига нуқта қўйди.\nҚирғизистон парламенти “сиёсий маҳбусларни афв қилиш фурсати етиб келди” дея ҳисобламоқда\nҚирғизистон парламентида сиёсий маҳбусларга нисбатан амнистия қўллаш ҳақида ўйлаб кўриш таклифи берилди.\nЎзбекистонга 2018 йилда келган туристларнинг 20 фоизи Қирғизистондан\nЎзбекистонга келаётган сайёҳларнинг 20 фоизини қирғизистонликлар ташкил этмоқда. Бу ҳақда Ўзбекистоннинг Қирғизистондаги элчиси Комил Рашидов Бишкекда 29 январда ўтган матбуот анжуманида маълум қилди.\nЎзбекистонда инвестициялар ва ташқи савдо вазирлиги ташкил этилди\nТашқи савдо вазирлиги ва Инвестициялар бўйича давлат қўмитаси негизида Ўзбекистон Республикаси Инвестициялар ва ташқи савдо вазирлиги ташкил этилди. Бу борадаги “Инвестиция ва ташқи савдо соҳасида бошқарув тизимини такомиллаштириш чора-тадбирлари тўғрисида”ги фармон 28 январь куни имзоланди.\nЎзбекистонда бюджет ташкилотларнинг қўриқлаш постлари сони мақбуллаштирилади (видео)\nБюджет ташкилотларида мавжуд бўлган махсус қўриқлаш постлари сони мақбуллаштирилади.\nТуркманистон талабаларига таътил вақтида мобил телефонлар ва интернетдан фойдаланиш тақиқланди\nТалабалардан қишки таътил вақтида мобил телефонлари, интернетдан фойдаланмаслик, тўй ва бошқа тантаналарга бормаслик, шунингдек ўзлари истиқомат қиладиган аҳоли пунктидан ташқарига чиқмаслик борасида тилхат олинди.


Qalampir.uz - Жиноятга қадимда жазо қандай белгиланган?\nЖиноятга қадимда жазо қандай белгиланган?\n11:27, 06.08.2018 Бу қизиқ\nХотиннинг эрига хиёнати ва бевафолик қилиши оғир жиноят бўлиб, бу жиноятни содир этган шахснинг бурни кесилган.\nМаълумки, жиноят ва жазо масалалари қадимги дунё давлатларида ҳам бўлган. Масалан, қадимги Мисрда давлат сирларини ошкор қилиш оғир жиноят бўлиб, бу жиноятни содир этган айбдор шахсларнинг тили кесиб ташланган. Шунингдек, қалбаки нарсаларни ясаш ва тайёрлаш ҳам жиноят ҳисобланиб, айбдорларнинг қўли чопилган. Ҳайратланарли жиҳати, қалбаки муҳрлар, пуллар ясаганларнинг чап ва ўнг қўллари, сохта тош-тарозилардан фойдаланган кишининг эса тана аъзоларидан бири кесилган.\nБундан ташқари, қасамхўрлик жиноятлари, одам ўлдириш ва айрим ҳолатларда ёлғон хабар берганлик учун айбдорлар ўлим жазосига ҳукм қилинган. Отасининг умрига зомин бўлган қотил фарзанднинг танасидан гўштлари суғуриб олиниб, кейин тиканларга ётқизилган ва қотиллик жиноятига қўл урган падаркуш фарзанд оловда ёқиб юборилган.\nТаъкидлаш жоизки, ўғирлик жинояти учун оғир жазо тайинланган. Ўғирлик жиноятини содир этган айбдор шахснинг қўлини кесиш белгиланган. Шунингдек, хотиннинг эрига хиёнати ва бевафолик қилиши оғир жиноят, деб эътироф этилган ва бу жиноятни содир этган шахснинг бурни кесилган.\nҚадимги Месопатамия давлатида\nҚадимги Месопатамия давлатида бировни одам ўлдиришда ёлғондан айбловчиларга ва ёлғон кўрсатма бериш оқибатида бирор бир киши учун ўлимга маҳкум этилиш хавфини туғдирган шахсларга ўлим жазоси тайинланган. Агар шифокор эҳтиётсизлик натижасида беморни ўлдириб қўйса, унинг қўли кесилган.\nДавлат ва ижтимоий тузумга қарши ҳар қандай суииқасд қилган киши ўлим жазосига ҳукм қилинган. Ўз давлатини ёки қишлоғини қаттиқ овоз чиқариб сўккан кишига энг юқори жарима жазоси тайинланган. Шунингдек, Брахманни ўлдириш энг оғир жиноят ҳисобланган. Аммо брахман одам ўлдириш жиноятини содир этган бўлса, унга ўлим жазоси ҳукм қилинмаган ва у мамлакатдан қувиб юборилган. Биринчи марта ўғирлик қилган кишининг иккита бармоғи, иккинчи марта ўғирлик қилган кишининг қўли ва оёғи кесилган. Учинчи марта ўғирлик қилган киши ўлим жазосига ҳукм қилинган.\nҚадимги Хитой давлатида\nҚасддан қилинган туҳмат учун оғир жазо қўлланилган. Солиқ тўлашдан бўйин товлаган киши оғир жазога ҳукм қилинган, ичкиликбозлик қилган кишига ўлим жазоси тайинланган.\nҚадимги Юнонистон давлатида\nБирор кишига қасддан тан жароҳати етказган кишининг мол-мулки мусодара қилиниб, у мамлакатдан ҳайдаб юборилган. Қасддан одам ўлдириш, давлатга хиёнат, худосизлик каби жиноятлар учун ўлим жазоси берилган. Агар ўғри жиноят содир этган жойида қўлга олинган бўлса, у қамоқ жазосига ҳукм қилинган, кечаси ўғирлик қилган шахсга ўлим жазоси тайинланган.\nХулоса ўрнида айтганда, давлатчилик ривожланиши жараёнида жиноят турлари ва уларга бериладиган жазолар ҳам шаклланиб, ўзгариб борган.\nБаклажкалар билан сийланган футболчи мухлислардан узр сўради\n11:48, 17.01.2019 5 032\n11:14, 16.01.2019 1 878\n“Ўрикзор”даги дўконларга ўғри тушди\n13:37, 11.01.2019 5 328\nЖиноят кодексига тиланчилик тўғрисида модда киритилди\n12:03, 10.01.2019 8 900\nФарғонада “Ипотека банк” ходимига 71 ҳолат бўйича жиноий иш очилди\n17:39, 08.01.2019 7 453


Арманистон ва Озарбайжон чегарасида қуролли тўқнашув юз берди\nОзарбайжон ва Арманистон расмийлари бир-бирларини чегара ҳудудларини ўққа тутганликда айблади.\nОзарбайжон Мудофаа вазириги Арманистон қуролли кучлари Озарбайжон-Арманистон давлат чегарасида "ўт очмаслик тўғрисидаги режимни қўпол равишда бузган ҳолда" "бизнинг мавқеларимизни артиллерия қурилмасидан ўққа тутди" дея баёнот берди.\n"Ҳар икки томондан талофатлар бор", – дейилади Озарбайжон баёнотида.\nЎз навбатида Арманистон Мудофаа вазирлиги чегарада арман мавқеларига артиллерия зарбасини бергани учун Озарбайжонни айблаб чиқди.\n"Озарбайжон ҚК бизларга номаълум бўлган сабабларга кўра, УАЗ русумли машинада Тавуш йўналишида Арманистон давлат чегарасини бузишга уринди. Арманистон томоннинг огоҳлантиришидан сўнг Озарбайжон ҳарбий хизматчилари машинани қолдириб ўз мавқеларига қайтишди. Шундан сўнг Озарбайжон ҳарбий хизматчилари артиллериядан зарба берган ҳолда яна арман мавқеини эгаллаб олишга уриндилар", – дейилади Арманистон баёнотида.\nАрманистон томонидан талофатлар ҳақида маълумот берилмади.\n1988 йилнинг 12 июл куни Тоғли Қорабоғ вилоят кенгаши Озарбайжон минтақасидан бир томонлама чиқишини эълон қилди.\nТоғли Қорабоғ масаласида Арманистон ва Озарбайжон ўртасидаги ҳудудий баҳслар 1980-йиллар сўнгидан бери давом этади. Аҳолиси асосан арманлардан ташкил топган Тоғли Қорабоғ мухтор вилояти Арманистоннинг қўллаб-қувватлаши билан Озарбайжон ССР таркибидан чиқишини эълон қилди, 1991 йил сентябрида эса "Тоғли Қорабоғ Республикаси" тузилгани борасида баёнот берди. 1988-94 йилларда юз берган қуролли тўқнашувлар вақтида айримачилар минтақасида 30 минг киши ҳалок бўлди, юз минглаб кишилар қочқинга айланди.\nЎзини "Тоғли Қорабоғ республика”си дея атовчи бу ўлка БМТнинг бирор бир мамлакати, жумладан ТҚР мустақил бўлиши кераклигини айтиб келадиган Арманистон томонидан ҳам тан олинмаган. 1993 йилда БМТ томонидан тўртта резолюция қабул қилинди, уларда Қорабоғдан арман қўшинларининг олиб чиқилиши ва ҳудуд Озарбайжоннинг таркибий қисми эканлиги таъкидланади.\nДипломатик саъй-ҳаракатлар ва Минск гуруҳи (унга Франция, Россия ва АҚШ киради) доирасида ҳам можарони бартараф қилишга муваффақ бўлинмади.


Ўзбекистон тарихида илк бор 4 нафар таэквандочи Олимпиада йўлланмасини қўлга киритди – Газета.uz\nФото: Ўзбекистон таэквондо WТ ассоциацияси ахборот хизмати\nЎзбекистон тарихида илк бор 4 нафар таэквандочи Олимпиада йўлланмасини қўлга киритди\nЎзбекистонлик таэквондочи Светлана Осипова +67 кг вазн тоифасида Олимпиада лицензиясини қўлга киритди. Шу тариқа таэквондо бўйича Ўзбекистон терма жамоаси тарихда илк бор таэквондо бўйича Олимпия ўйинларига 4 та йўлланмани қўлга киритди.\nLotinchada 22 май 2021, 19:10 Спорт\nИорданиянинг Амман шаҳрида таэквондо бўйича Токио-2020 Олимпия ўйинларига йўлланма берувчи лицензион турнир ўз якунига етиб бормоқда. Бироз аввал ўзбекистонлик таэквондочи Светлана Осипова +67 кг вазн тоифасида Олимпиада лицензиясини қўлга киритди. Бу ҳақда Ўзбекистон таэквондо WТ ассоциацияси ахборот хизмати хабар бермоқда.\nШу тариқа таэквондо бўйича Ўзбекистон терма жамоаси Токио-2020 Олимпия ўйинларига 4 та йўлланмани қўлга киритди. Бу билан Ўзбекистон терма жамоаси ўз тарихида илк бор тўлиқ таркиб билан Олимпиадада қатнашадиган бўлди.\nТокио-2020 Олимпия ўйинларида Ўзбекистон таэквондо терма жамоаси номидан Улуғбек Рашитов (-68 кг), Никита Рафалович (-82 кг), Нигора Турсунқулова (-67 кг) ҳамда Светлана Осипова (+67 кг) иштирок этади.\nАввалроқ, Улуғбек Рашитов ҳамда Нигора Турсунқулова ҳам таэквондо бўйича Олимпиада йўлланмасини қўлга киритгани ҳақида хабар берган эдик.\n2020 йилнинг январь ойида Бутунжаҳон таэквондо федерацияси (WТ) Токио Олимпиадасига йўлланма берувчи якуний рейтинг жадвалига кўра Ўзбекистон терма жамоаси аъзоси Никита Рафалович -80 килограмм вазн тоифасида рейтинг орқали Токио Олимпиадасига йўлланма олган эди.\nМаълумот учун, таэквондо бўйича Ўзбекистон терма жамоаси номидан 2004 йилги Олимпиадада 2, 2008, 2012 ва 2016 йилги Олимпиада мусобақасида 3 нафар спортчи иштирок этишган.


Хайнань тропик ороли Хитой бюджетига деярли 9 млрд доллар фойда келтирди\nХитойнинг Хайнань вилоятининг 2015 йилда сайёҳликдан олган даромади 13 фоизга ошиб, 57,25 млрд юанни (8,79 млрд доллар) ташкил қилди, деб хабар бермоқда вилоятнинг сайёҳлик ишлари бўйича қўмитаси берган маълумотларга иқтибос келтирган ҳолда "Синьхуа" ахборот агентлиги. Ўтган йили оролга 53 млн сайёҳ ташриф буюрган, бу эса 2014 йилдагидан 11,4 фоизга кўпроқни ташкил қилган.\nХитой ҳукумати бу ўсиш динамикаси сақланиб қолиши ва оролга борган сари кўпроқ хорижликлар, жумладан россияликлар келишига умид билдирмоқда.\n"2016 йилда орол 58,69 млн сайёҳни, шу жумладан 640 минг хорижликни кутиб олишни ва сайёҳликдан олинадиган даромадни 65 млрд юанга етказишни мўлжалламоқда", деб айтилди қўмитада.\n2010 йилдаёқ Хитой ҳукумати Хайнанни халқаро сайёҳлик оролига айлантиришга қарор қилганди. Хитой режаларига мувофиқ, 2020 йилгача вилоятга ҳар йили 80 млн дан кўпроқ сайёҳ, жумладан 1,2 млн хорижлик ташриф буюриши ва сайёҳликдан олинадиган даромад 100 млрд юандан кўпроқни ташкил қилиши мўлжалланмоқда.


“Юксалиш” умуммиллий ҳаракати Ўзбекистон Республикаси Вазирлар Маҳкамаси ҳузуридаги Таълим сифатини назорат қилиш давлат инспекцияси томонидан regulation.gov.uz порталига жойлаштирилган Нодавлат таълим хизматлари кўрсатиш соҳасидаги фаолиятни лицензиялаш тартиби тўғрисида низомга ўзгартириш ва қўшимчалар киритиш тўғрисидаги қарор лойиҳаси юзасидан ўз муносабатини билдирди.\n“Таклиф этилаётган асосий ўзгартиришлар нодавлат таълим муассасалари томонидан лицензия олиш тартиби билан боғлиқ. Хусусан, таълим олувчилар нодавлат умумий ўрта таълим ташкилоти педагогик кенгашининг қарори билан тасдиқланган намунадаги формани кийиши, турли дин ва конфессиялар ҳамда турли субмаданиятларга мансубликни акс эттирувчи элементларни (ҳижоб, кипа, кашая, хоч ва бошқалар) ҳамда ҳуқуқни муҳофаза қилувчи органлар ходимларига хос бўлган ҳарбий ва идоравий формали кийим-бош кийиб юришга йўл қўймаслик, ўғил бола таълим олувчиларнинг ташкилотга танасининг очиқ қисмига татуировка туширган ёки пирсинг қилган, соқол қўйган, сочи 2-3 сантиметрдан узун бўлган ва ёрқин рангларга бўялган ҳолда келишларига, қиз бола таълим олувчиларнинг ташкилотга танасининг очиқ қисмига татуировка туширган ёки пирсинг қилган, сочини ёрқин рангларга бўяган, юзини кўзга ташланадиган даражада макияж қилган, қулоғига биттадан ортиқ сирға таққан, бармоқларига узук таққан, қўл тирноқларини бўяган ва узун қилиб ўстирган ҳолда келишларига йўл қўймаслик таклиф этилмоқда”, дейилади унда.\nМуносабатда таълим сифатига, энг аввало, педагог кадрларнинг ва хизмат кўрсатувчи персоналнинг малакаси, ўқув дастурининг самарадорлиги, зарур ресурслар ва керакли моддий-техник база билан таъминланганлиги каби омиллар таъсир кўрсатиши таъкидланган.\n“Ушбу жараёнларга ўқувчининг ташқи кўриниши қандай таъсир ўтказиши мумкин? Лойиҳа ташаббускорларида мактаб ўқувчисининг “имижига” қўйилаётган талабларни тасдиқловчи ўтказилган тадқиқот натижалари ёки бошқа фактлар мавжудми?\nШу билан бирга, Ўзбекистон Республикаси Президентининг Парламентга мурожаатномасида ҳам лицензия ва рухсатномалар бериш асосларини тубдан қайта кўриб чиқиб, уларнинг сонини камида 2 баробар қисқартириш керакли таъкидланган эди. Шунингдек, давлатимиз раҳбари томонидан 17 февраль куни ўтказилган йиғилишда ҳам тадбиркорлик фаолиятида лицензиялаш ва рухсатномалар бериш тартибини тубдан такомиллаштириш бўйича устувор вазифалар белгилаб берилган эди. Хусусан, инсон соғлигига ва жамиятга зиён етказмайдиган фаолият турлари лицензиялашдан чиқариб ташланиши лозимлиги алоҳида таъкидланган эди. Масалан, ўқув марказларидаги ўқитиш жараёни фуқароларнинг ҳаёти ва соғлигига зиён етказмаса-да, лицензияланади”,дейилади муносабатда.\nҚайд этилишича, иккинчидан, нодавлат таълим муассасалари ўқувчиларининг ташқи кўринишига қатъий талаблар қўйилиши болаларнинг танлаш ва ўзини ифода этиш эркинлигини чеклашга олиб келади.\n“Улар ўзлари истаганича кийиниш ҳуқуқига эгадирлар, албатта, умумий қабул қилинган ахлоқий меъёрлар доирасида. Масалан, кийим жуда тор ёки кенг бўлмаслиги керак, деган талаб. Ушбу мезон субъективдир. Қизларнинг юбкалари ёки ўғил болалар шимларининг узунлиги, маҳкамланган тугмалар сони, пойабзал пошнасининг баландлиги... Ўқувчига илм ўргатиш, уни мавзуга қизиқтириш ўрнига ўқитувчилар чизғич билан юриб, этак ва шимларнинг узунлигини ўлчайдиларми? Болаларни танлаш имкониятидан ва ўзини ифода этиш имкониятидан маҳрум этиш орқали уларнинг руҳиятига зарар этказиб қўйиш ва умуман таълим тизимига нисбатан нафрат уйғотиш мумкин. Талабанинг ташқи кўринишини ҳуқуқий жиҳатдан тартибга солиш қанчалик тўғри?\nБундан ташқари, ҳужжатнинг ўзида бир қатор номувофиқликлар мавжуд. Масалан, 2018/2019 ўқув йилидан бошлаб ўқувчиларнинг давлат умумий ўрта таълим муассасасига мактаб формасида келишлари ихтиёрий, 2024/2025 ўқув йилидан бошлаб эса мажбурий эканлиги қайд этилган. Нима сабабдан 2020 йил 22 февраль куни эълон қилинган лойиҳада аллақачон якунланган 2018/2019 ўқув йилини кўрсатилмоқда?\nУмид қиламизки, ҳужжат ташаббускорлари қонунчиликка киритилиши таклиф этилаётган ушбу ўзгаришлар юзасидан асослантирилган сабаблар тақдим эта оладилар”, дейилади “Юксалиш” умуммиллий ҳаракати матбуот хизмати томонидан эълон қилинган муносабатда.\nМуҳокамада фикр билдирганларнинг аксарияти мазкур қарор лойиҳасига қарши бўлган ҳамда кийинишнинг таълим сифатига таъсир қилмаслигини, бундай тарздаги қарор инсон ҳуқуқ ва эркинликларига зид эканлигини таъкидлаган.\nЖумладан, Мирзиёд Каримов шундай фикр билдирган: “Бу каби бюрократик реформалар нафақат инсоннинг ҳақ-ҳуқуқ эркинлигига, балки тадбиркорлар фаолиятига ҳам жиддий тўсиқ ҳисобланади. Зеро, нодавлат таълим муассасалари тадбиркорлик субъектлари ҳисобланади. Нодавлат таълим муассасалари ишига давлатнинг аралашиши мутлақо оқлаб бўлмайдиган салбий қарордир”.\nЭслатиб ўтамиз, лойиҳа муҳокамаси 8 мартга қадар давом этади.


...да чоп этилган 9:41 24 август 20219:41 24 август 2021\nЎзбекистон афғон қочқинлари учун яна бир аэропортни очди ва Афғонистонда фуқаролар уруши бошланиши мумкинми?\nШавкат Мирзиёев КХШТ саммитида иштирок этди. Афғонистонда фуқаролар уруши бошланиши эҳтимоли мавжудлиги қайд этилди. Бухоро аэропортидан афғон қочқинлари эвакуация қилина бошланди. Заҳарланган боғча тарбияланувчиларининг аҳволи қандай?\n...да чоп этилган 11:19 13 август 202111:19 13 август 2021\nЎзбекистон: Оққўрғонда болалар оммавий заҳарландими ва ерости йўли шифти нега қулаб тушди?\nОққўрғондаги болалар боғчасида оммавий заҳарланиш юз бергани айтилди. Тошкентда ерости йўли шифти ўпирилиб тушди. Коронавирусга қарши талабгир дорилар ноқонуний савдога чиқиб кетмоқда. Зангиотада бир гуруҳ экстремистлар аниқлангани хабар қилинди.\n...да чоп этилган 6:02 8 июн 20216:02 8 июн 2021\nҚирғизистон: Боласига ВИЧ юқтирилган онага давлат $20 минг доллар товон тўлайди - суд қарор қилди\n42 ёшли қирғиз аёли давлат идораларига қарши судда ғалаба қозонди ва боласига вирус юқишига шифокорлар айбдор эканлиги – инфекция, эҳтимол, қон қуйиш ёки укол қилиш чоғида юққанини асослашга муваффақ бўлди.


7 Август, 16:19 • Пленум, Тошкент вилояти, Янгиликлар • 317 марта кўрилди • Комментариев к записи Аниқ вазифалар белгилаб олинди нет\nМазкур Пленум тафсилотлари “Ёшлар” радио канали орқали ёритилди.\nКуни кеча Ўзбекистон “Адолат” социал-демократик партияси Тошкент вилояти Кенгашининг IX Пленуми бўлиб ўтди. Унда партиядан сайланган Халқ депутатлари вилоят Кенгаши депутатлари, барча шаҳар, туман Кенгашлари раислари, “Ёш адолатчилар”, “Аёллар қаноти” вилоят Кенгаши раислари фаоллари ҳамда ОАВлари ходимлари иштирок этишди.\nПленумда Ўзбекистон Республикаси Президенти Ш.М.Мирзиёевнинг 2017 йил 12 июлдаги Олий Мажлиси палаталари, сиёсий партиялар ҳамда Ўзбекистон Экологик ҳаракати вакиллари билан ўтказилган видеоселектор йиғилишидаги маърузасидан келиб чиқадиган вазифалар юзасидан Ўзбекистон “Адолат” СДП Тошкент вилояти Кенгашининг 2017 йил иккинчи ярим йиллиги учун чора-тадбирлар дастурини тасдиқлаш, муҳокама қилишга эътибор қаратилди.\nЙиғилишни Ўзбекистон “Адолат” СДП Тошкент вилояти Кенгаши раиси вазифасини вақтинча бажарувчиси Умид Шоумаров кириш сўзи билан очиб, кун тартибидаги масалалар билан таништирди.\nДавлатимиз раҳабари Ш.Мирзиёев билан бўлган учрашув миллий парламентимиз ва сиёсий партиялар фаолиятида янги даврни бошлаб берди. — Айниқса, Ўзбекистон “Адолат” социал-демократик партияси фаолияти ҳақида билдирилган танқидий фикрлар қанчалик аччиқ бўлмасин, барчаси ҳақиқат. Бу партиянинг барча депутатларини, вилоят, туман ва шаҳар кенгашлари раисларини, қолаверса, бошланғич партия ташкилотларини, бир сўз билан айтганда барча партия фаолларини ташвишга солиши керак, — дея такъидланди. Шу сабабдан, пленумда партия фаолиятининг барча йўналишлари танқидий таҳлил асосида тубдан қайта кўриб чиқилиб, Президентимизнинг маърузасидан келиб чиқадиган устувор вазифалар белгилаб олиш зарурлиги айтиб ўтилди.\nМурод Хусанбоев, Халқ депутатлари Тошкент вилояти Кенгаши депутати:\nДарҳақиқат, Президентимиз маърузасида таъкидланган танқидларнинг барчаси ўринлидир. Сайловолди дастуримизни керак бўлса, бугунги шиддаткор замондаги янги муаммоларни бартараф этишга йўналтирилган илғор ва пешқадам ғоялар билан бойитиб боришимиз керак, деб ўйлайман. Хусусан, суд-ҳуқуқ тизимини ислоҳ қилиш, таълим, соғлиқни сақлаш соҳаларини ривожлантириш бўйича дастурий вазифаларимизни амалга оширишда бугун аниқ натижалар кўрсатишимиз лозимдир.\nПартиянинг Тошкент вилояти Кенгаши томонидан Давлат дастури ҳамда Президентимиз маърузасида белгиланган вазифалар асосида чора-тадбирлар режаси ишлаб чиқилди. Дастур 2 та бўлим 8 та банддан иборат бўлиб, унда партия фаолиятини тубдан ўзгартириш, ташаббускорликни кучайтириш, давлат бошқарув органлари ҳудудий тузилмалари билан ишлаш, уларнинг фаолияти устидан назоратни ўрнатиш, уюшмаган ёшлар билан ишлаш, депутатлик гуруҳлари фаолиятини танқидий-таҳлилий кўриб чиқиш каби масалаларга жиддий ёндашилди. Сайловчилар ишончини оқлашда халқ билан бевосита мулоқот қилишга, жойлардаги муаммоларни ижобий ҳал этиш мақсадига эътибор қаратилди.\nШунингдек, Пленумда партиянинг вилоят Кенгаш раиси томонидан паст натижалар кўрсатаётган шаҳар, туман Кенгашларининг фаолиятига танқидий баҳо берилди. Маҳаллий Кенгашларнинг айрим депутатлари ўз ваколатларидан тўлиқ фойдаланмаётгани, бугунги тезкор даврда халқнинг ишончли вакили, “депутат” деган номга лойиқ иш кўрсатмаётганлиги, уларнинг ҳисоботлари асосида таҳлил қилинди. Улар томонидан сессияга масала киритишда ташаббускорликнинг камлиги таъкидланди.\nИштирокчилар дастур режаси билан танишиб чиқиб, ўзларининг фикр-мулоҳазаларини билдиришди. Пленумда чора-дастурлар дастури лойиҳаси асосида, ҳудудий Кенгаш раислари ҳамда барча депутатларга алоҳида аниқ вазифалар, уларни амалга ошириш муддатлари белгилаб берилди.\nПленум якунида кун тартибида кўрилган масалалар юзасидан тегишли қарорлар қабул қилинди.\nАниқ вазифалар белгилаб олинди was last modified: Август 8th, 2017 by matbuot\n« Депутатлик сўрови: йўл равон – манзил яқин Партиядошимиз ғолиб бўлди »


ИИВ АКАДЕМИЯСИНИНГ МАГИСТРАТУРАСИГА 2022/2023 ЎҚУВ ЙИЛИ УЧУН ҚАБУЛ ЭЪЛОН ҚИЛИНАДИ\nМагистратуранинг биринчи даражадаги “ташкилий-стратегик бошқарув” мутахассислиги бўйича ўқиш истагидаги номзодлар:\n1) олий маълумотли бўлиши;\n2) иккинчи даражадаги “ташкилий-тактик бошқарув” мутахассислиги ёки муқаддам фаолият кўрсатган магистратура, Олий академик курслар ҳамда Раҳбар кадрларни тайёрлаш факультети (олий курслари)ни тамомлаган бўлиши;\n3) ички ишлар органларида камида 3 (уч) йиллик амалий иш стажига эга бўлиши;\n4) сўнгги 1 (бир) йил давомида қуйидаги лавозимлар:\n- Ўзбекистон Республикаси Ички ишлар вазирлиги марказий аппарати ва Ички ишлар вазирлигига бевосита бўйсунувчи таркибий тузилмалар бўйича бўлим бошлиғи, уларга тенглаштирилган ва ундан юқори бўлган бошқа лавозимларда;\n- Қорақалпоғистон Республикаси Ички ишлар вазирлиги, Тошкент шаҳар ва Тошкент вилояти Ички ишлар бош бошқармалари, вилоятлар ички ишлар бошқармаларининг аппаратлари бўйича бошқарма бошлиғи, уларга тенглаштирилган ва ундан юқори бўлган бошқа лавозимларда;\n- туман, шаҳар ички ишлар органлари фаолиятини мувофиқлаштириш бошқармалари, ички ишлар бошқармалари (бўлимлари) бўйича ички ишлар органлари фаолиятини мувофиқлаштириш бошқармаси, ички ишлар бошқармаси (бўлими) бошлиғи, шунингдек, жазони ижро этиш муассасаси бошлиғи лавозимларида хизматни ўтаб келаётган бўлиши шарт.\nМагистратуранинг иккинчи даражадаги “ташкилий-тактик бошқарув” мутахассислиги бўйича ўқиш истагидаги номзодлар:\n2) ички ишлар органларида камида 3 (уч) йиллик амалий иш стажига эга бўлиши;\n3) сўнгги 1 (бир) йил давомида қуйидаги лавозимлар:\n- Ўзбекистон Республикаси Ички ишлар вазирлиги марказий аппарати ва вазирликка бевосита бўйсунувчи таркибий тузилмалар бўйича бош инспектор, бош мутахассис, етакчи юрисконсульт, бош эксперт, ўта муҳим ишлар бўйича терговчи (тезкор вакил), муҳим топшириқлар бўйича инспектор, уларга тенглаштирилган ва ундан юқори бўлган бошқа лавозимларда;\n- Қорақалпоғистон Республикаси Ички ишлар вазирлиги, Тошкент шаҳар ва Тошкент вилояти Ички ишлар бош бошқармалари, вилоятлар ички ишлар бошқармаларининг аппаратлари бўйича бўлинма бошлиқлари, уларга тенглаштирилган ва ундан юқори бўлган бошқа лавозимларларда;\n- туман, шаҳар ички ишлар органлари фаолиятини мувофиқлаштириш бошқармалари, ички ишлар бошқарма (бўлим)лари бўлим бошлиқлари, уларга тенглаштирилган ва ундан юқори бўлган бошқа лавозимларда;\n- жазони ижро этиш муассасалари бўлим бошлиқлари, уларга тенглаштирилган ва ундан юқори бўлган бошқа (даволаш-профилактик ёрдам кўрсатиш бўлимлари бошлиқларидан ташқари) лавозимларда хизматни ўтаб келаётган бўлиши шарт.\nИчки ишлар вазирлиги таълим муассасаларининг 1 йиллик педагогик (юриспруденция йўналишида) иш стажига эга шаҳодатланган профессор-ўқитувчилари ҳам магистратуранинг иккинчи даражадаги “ташкилий-тактик бошқарув” мутахассислигига ҳужжат топширишлари мумкин.\nМагистратурада ўқиш истагидаги номзодларнинг ҳужжатлари электрон тартибда қабул қилинади. Бунда номзод magistr.akadmvd.uz манзилига зарур маълумотларни киритади\nва ИИВ Академияси бошлиғи номига ёзилган билдиргининг электрон нусхасини ушбу манзилга юборади. Билдирги қабул қилингандан сўнг ИИВ Академияси қабул комиссияси котиби томонидан номзодга билдиришнома юборилади.\nМагистратурага ўқишга қабул қилиш танлов, тенг ҳуқуқлилик ва қабул қилишнинг ягона қоидалари принциплари асосида қуйидаги босқичларда ташкил этилади:\n1) ҳужжатларни тўплаш ва ўрганиш;\n2) махсус касбий танлов (умумжисмоний тайёргарлик даржасини баҳолаш ва номзоднинг компетенцияларини диагностика қилиш);\n3) якуний суҳбат.\nҲужжатлар 2022 йилнинг 1 апрелидан 1 май кунига қадар қабул қилинади.\nИИВ Академияси қабул комиссияси


Ичкиликбозлик – жамият иллати — Исломобод\nСиз шуердасиз Бош саҳифа → Ичкиликбозлик – жамият иллати\nЖамиятимизда учраётган ҳуқуқбузарлик ва жиноятчиликнинг турлари кўп бўлгани каби, унинг келиб чиқиш сабаблари ҳам турличадир. Шулардан бири спиртли ичимлик истеъмол қилишдир. Сир эмас, бугунга келиб жамиятимизда оммавий ичкиликбозлик авжига чиқиб кетди. Тўй ҳашамлар, яхши кунлар деярли усиз ўтмаяпти. Бир пайтлар ҳукуматимиз томонидан бу ҳақда қабул қилинган қарорлар жойларда ўз ижросини топмасдан қоғозларда қолиб кетди. Дин пешволари ароқнинг харом эканлигини, тиббиёт ходимлари инсон саломатлигига зарарли эканлигини, ички ишлар ходимлари жиноятларнинг сабабчиси эканлигини, иқтисодчиларимиз оила иқтисодига зарарли эканлигини тушунтиришларига қарамасдан ичкиликбозлик асло камаймаяпти. Хусусан, ёшларга тўғри йўлни кўрсатиб, насиҳат қиладиган, кўплаб мўйсафидларнинг ўзлари бу борада насиҳатга муҳтожлигини нима билан изоҳлаш мумкин? Натижада ундан касалланиб қанча одам вафот этмоқда. Нотинч оилалар, ажримлар, тирик етимлар, автоҳалокат қурбонлари сони ортиб бормоқда. Ҳатто, отасини ўлдирган фарзандга ҳам гувоҳ бўлдик.\nАёл кишининг алкогол маҳсулотларини истеъмол қилишини эса, ҳеч ақлга сиғдириб бўлмайди. Эртага унинг қизи, неваралари ким бўлиб вояга етади? Келажакда у қиз қайси маҳалла оқсоқолининг, ёки ўқитувчининг, ёки имомнинг насиҳатини олади? Мана сизга келажакдаги жиноятларнинг “пойдевори”. Шунинг учун Пайғамбаримиз Муҳаммад а.с. ўз ҳадисларида ароқни “Уммул хабоис”, яъни “Ифлосликларнинг онаси” – деб таъриф берганлар.\nЎзини мусулмонман деган инсонларга Аллоҳ таоло Қуръон Каримда хитоб қилиб айтадики, “Эй, имон келтирганлар! Албатта, хамр, қимор, бутлар ва (фол очадиган) чўплар ифлосдир. Шайтоннинг ишидир. Бас, ундан четда бўлинг. Шоядки, нажот топсангиз. Албатта, шайтон хамр ва қимор туфайли ораларингизга адоват ва ёмон кўришликни солишни ҳамда сизларни Аллоҳнинг зикридан ва номоздан тўсишни хоҳлайди. Энди тўхтарсизлар?!” (Моида сураси 90, 91- оятлар). Бу борада Пайғамбаримиздан қуйидаги ҳадис ривоят қилинган: “Маст қилувчи ҳамма нарса хамрдир. Маст қилувчи нарсанинг ҳаммаси харомдир. Ким дунёда ароқ ичиб, тавба қилмасдан, ароқни ичишда давомийлик билан ўлса, охиратда у (жаннатдаги шаробдан) ичмайди (яъни жаннатга кирмайди)”. Жобир ибн Абдуллоҳдан ривоят қилинади. Пайғамбаримиз Муҳаммад а.с. айтадилар: “Кўпи маст қилувчи нарсанинг ози ҳам харомдир”. Асмо бинти Язиддан (р.а.) ривоят қилинади, Пайғамбаримиз Муҳаммад а.с. айтадилар: “Ким ароқ ичса, қорнига жойласа (яъни, маст қилмаса ҳам), еттита номози қабул бўлмайди. Бас, агар ақлини кетказган бўлса, қирқ кунлик номози қабул қилинмайди ва ўлса, кофир бўлиб ўлади. Агар тавба қилса, Аллоҳ тавбасини қабул қилади. Яна ичишга қайтса, Аллоҳ уни дўзах аҳлининг йиринглари билан суғормоққа ҳақлидир”. Оиша (р.а.)дан ривоят қилинади. Пайғамбаримиз Муҳаммад а.с. айтадилар: “… Мени ҳақ Пайғамбар қилиб юборган Зотга қасамки, ароқ ичган киши Тавротда, Инжилда, Забурда, Фурқон (Қуръон)да лаънатлангандир. Ким ароқ ичса, Аллоҳнинг Пайғамбарларига тушурган китобларини инкор қилибди. Ким ҳалол санаса (яъни ҳалол деб ҳисобласа), кофир бўлибди, ким хамрни ҳалол санаса, дунё ва охиратда мен ундан безорман”. Ислом динида жиноятчиликни олдини олиш анча олдиндан бошланади. Жумладан, Абдуллоҳ Ибн Масъуд р.а. айтадиларки: “Ароқ (тўғриси)да ўн киши лаънатланади: уни сиқиб олувчи ва сиқдирувчи, уни ичувчи, қуювчи, кўтарувчи, унинг учун кўтарилувчи, савдогар, савдолашган, уни сотувчи, олувчи ва уни эккан киши”. Яна Абдуллоҳ ибн Масъуд айтадилар: “Ароқ ичувчи ўлса, уни кўмиб келинглар ва мени ушлаб қаманглар, кейин унинг қабрини ковланглар, агар (унинг боши) қибладан бошқа томонга бурилмаган бўлса, мени ўлдиринглар”.\nПайғамбаримиз Муҳаммад а.с. ўз ҳадисларида “Дин- насиҳатдир” – деганлар. Ушбу насиҳатни қабул қилган одамдан албатта, Пайғамбаримизнинг руҳлари шод бўлади. Натижада, Аллоҳ таоло унинг умрига, касбига, давлатига албатта барака беради. Ҳаромдан қайтган одамни Аллоҳ таоло яхши кўради. Аллоҳ тоало барчаларимизни ўзининг тўғри йўлидан адаштирмасин,Омин!\nХолмуҳаммад САЛИМОВ, Ургут тумани “Манғитобод” жоме масжиди имом хатиби.


СамДУда имтиҳон адолатсиз ўтаётганини иддао қилган абитуриентлар\nСамарқанд Давлат университетининг жисмоний тарбия факультетига ўқишга кириш учун имтиҳон топширган 17 нафар абитуриент, ижодий имтиҳонларнинг адолатсиз ўтганлигини иддао қилиб, Озодликка боғланди.\nАбитуриентларнинг айтишича, 25 июль куни енгил атлетика бўйича ўтказилган имтиҳонда, домлалар кўрсаткичи паст бўлган абитуриентларга юқори балл қўйиб берган.\nКўз ўнгида ўзидан кучсиз бўлган тенгдошларини асоссиз юқори балл олганига гувоҳ бўлган абитуриентлар, 1 июль куни Университет қабул комиссияси қошида ташкил этилган “Адолат комиссияси”га апелляция бериб, қайтадан имтиҳон олинишини талаб қилган.\nАммо, комиссия уларнинг шикоятини рад қилган.\nУниверситет қабул комиссияси аппеляция топшириш муддати имтиҳондан сўнг 24 соат бўлиши, бу вақт ўтгандан сўнг шикоятлар қабул қилинмаслигини Озодликка айтди.\nСамарқанд Давлат университетининг жисмоний маданият факультетига ўқишга кириш учун 25 июль куни 7-8 гуруҳда ижодий имтиҳон топширган 17 нафар абитуриент 2 август куни Озодликка мурожаат қилиб, имтиҳоннинг адолатсиз ўтганлигини иддао қилди.\nСамарқанд вилоятининг Иштихон туманидан жисмоний маданият факультетига ҳужжат топширган Ҳусан Азизовнинг айтишича, имтиҳонда яхши кўрсаткич кўрсатган абитуриентлар қолиб кетиб, уларнинг кўз ўнгида паст кўрсаткич кўрсатган болаларга юқори бал қўйилган:\n- Масалан менга 20 бал қўйган, ёнимиздаги гуруҳдаги югуришдан ҳам ўтолмай қолган болаларга эса 89-90 бал қўйган. Бизнинг гуруҳимиздаги бир бола, волейболда баландликка 17та отяпти, лекин унга 45та қилиб ёзиб қўяяпти. Ўзи энг кўп отгани 15-20та отяпти. Фақат битта бола 36та отган эди. Буни ҳаммасини биз кўриб турибмиз, - деди абитуриент.\nАбитуриент Ҳусан Азизов "Адолат комиссияси"дан адолат тополмаганидан арз қилди\nҲусан Азизовга кўра, 25 июль кунги имтиҳонларда камералар бўлмаган:\n- Ҳеч қандай назоратчи ҳам йўқ эди. Фақат домлаларнинг ўзи назорат қилиб, секундомерларни ҳам ўзлари оливолган. Нима хоҳлашса, ўшандай қилишди, умуман адолат бўлмади, - дейди абитуриент.\nСамарқанд вилоятининг Жомбой туманидан ўқишга кириш учун келган 19 яшар Ислом Ярамовнинг айтишича, югуришда ундан кейин келган бола ундан юқори балл олган:\n- Биз юз метрга югуришда 25 балл оляпмиз, бизлардан қолиб кетиб, учинчи ўринда келган бола 69 балл оляпти. Умуман бажаролмаган бола 84 балл оляпти! Ҳар бир гуруҳдан 3-4 болага ана шундай эришилмаган юқори балл қўйилганига гувоҳ бўлдик. Имтиҳон олаётган домлага бориб, нега бундай адаоласизлик қиляпсиз, деб норозилик билдирсак, бор ишингни қил, бўлмаса сени балингни ҳам пасайтириб қўяман, деб дўқ қиляпти. Бу, биз қолган имтиҳонларни ҳам топширмасак бўлади, барибир ўқишга киролмаймиз, дегани. Фақат бизнинг гуруҳ эмас, бошқа юзлаб болалар ҳам имтиҳонларнинг адолатсиз бўлаётганидан дод деб юрибди, - дейди Ислом Ярамов.\nИмтиҳон натижасидан қониқмаган абитуриентларнинг ДХХга ёзган аризаси\nИмтиҳонлар адолатсиз бўлаётганини иддао қилган абитуриентлардан яна бири, 19 яшар Беҳруз Қаҳҳоров Сурхондарё вилоятининг Сариосиё туманидан келганини айтади:\n- 25 июль куни Динамо стадионида имтиҳон бўлди. Мисол учун, минг метрга чопишда, граната отишда, узунликка сакрашда мендан анча паст кўрсаткич кўрсатган болаларга 84-89 балл қўйишган. Менга эса 49 бал берилган. Мен бугун нормативларни кўриб, ҳисоблаб чиқсам, менга тўғри балл берилган экан. Лекин, мендан ортда келган, кам узоқликка сакраган болаларга мендан қарийб икки баравар кўп балл берилган. Қаердан келди бу баллар? Улар биздан кучсиз бўлиб ўқишга кириб кетадию, биз эса қолиб кетамизми, энди?, - дейди Беҳруз Қаҳҳоров.\nОзодлик суҳбатлашган яна 3 нафар абитуриент ҳам имтиҳонларда яхши югуролмаган, яхши сакролмаган, тўпни кам отган абитуриентлар сирли тарзда юқори балл олганини иддао қилди.\n1 июль куни имтиҳонлар натижаларидан норози бўлган 17 нафар абитуриент имтиҳонларни қайта ва холис ўтказиш талаби билан Самарқанд давлат университетининг Адолат комиссиясига мурожаат қилган.\nАбитуриентларнинг айтишича, ўзини таништирмаган комиссия раиси уларни қабул қилмаган ва хоҳлаган жойларига арз қилиши мумкинлиги ҳақида гапирган.\nШундан сўнг ўттиздан ортиқ абитуриентларнинг Самарқанд вилояти Халқ қабулхонасига мурожаат қилганини, лекин аввал у ерда уларга таҳдид қилинганини абитуриентлардан бири айтди:\n“Халқ қабулхонасида, майли аризаларингни қабул қилиб оламиз, лекин тасдиқланмаса, сизлар 15 суткага қамалишларинг мумкин, деб айтишди. Биз, адолат истаб келдик сиздан, бўлмаса президент порталига мурожаат қиламиз деганимиздан сўнг, аризамизни қабул қилди ва бир ой ичида кўриб чиқилишини айтди. Бир ой ичида ҳамма нарса тамом бўладику, десак, тартиб шунақа, деб жавоб беришди”, дейди абитуриентлардан бири.\nАбитуриентлар бундан ташқари ДХХ Самарқанд вилояти бошқармасига ва прокуратурасига ҳам ариза билан мурожаат қилган.\nОзодлик 2 август куни Самарқанд давлат университетининг қабул комиссияси билан боғланди.\nИсми-шарифини айтишдан бош тортган комиссия мулозими имтиҳонларни адолатсиз ўтаётганини инкор қилди:\n- Ўша ерда узлуксиз равишда ҳамма ерда камералар ишлаган. Нотўғри маълумот беришган сизга, ҳеч қаерда бунақа бўлмаган. Келиб, исталган кунни записини беринг денг, шундай беради. 25 июльнинг ҳам записи бор, - деди ўзини таништиришдан бош тортган мулозим.\nОзодлик суҳбатлашган абитуриентларнинг барчаси 25 июль куни "Динамо" стадионида бирорта ҳам камера қўйилмаганини таъкидлади.\nЎзбекистондаги олий таълим масканлари (ОТМ) ректорлари ота-оналар ва абитуриентларга мурожаатнома эълон қилган эди. Олий ва ўрта махсус таълим вазирлиги сайтида чоп этилган мурожаатда кириш имтиҳонлари арафасида коррупционер "товламачи ва фирибгарлар"га пора бермаслик сўралган.


Беморлар хакидаги маълумотни ошкор килиш конунга зидми? – Дарё уз Янгиликлар\nГлавная / Жамият / Беморлар хакидаги маълумотни ошкор килиш конунга зидми?\nБеморлар хакидаги маълумотни ошкор килиш конунга зидми?\n21.03.2020\tЖамият Comments Off on Беморлар хакидаги маълумотни ошкор килиш конунга зидми? 105 Показы\nБугунги кунда коронавирусдан огохлик шароитида беморнинг шахсий маълумотларини эълон килиш масаласи турли бахс-мунозараларга сабаб булмокда.\nШахсга доир маълумотни ошкор килиш мумкинми?\nКонунларимизга кура, хар бир фукаро шахсий дахлсизлик, уз шаъни ва обрусига килинган тажовузлардан, шахсий хаётига аралашишдан химояланиш хукукига эга.\nШахсга доир маълумот муайян жисмоний шахсга тааллукли булган ёки уни идентификация килиш имконини берадиган ахборотдир. Унга шахснинг фамилияси, исми, отасининг исми, тугилган йили ва жойи, манзили, абонент раками, касби тугрисидаги ва бошка маълумотлар киради.\nШахсга доир маълумотлар махфий хисобланиб, бундай маълумот шахснинг розилигисиз ёки бошка конуний асос мавжуд булмаган холда ошкор килинишга ёки таркатилишига йул куйилмайди.\nШахсга доир маълумотларни кенг доирадаги шахсларга ошкор этиш, уларни ОАВларда маълум килиш, Интернетга жойлаштириш ёки бошка бирор-бир усул билан фойдаланиш имконини бериш уларни таркатиш хисобланади.\nУшбу маълумотларни таркатиш маълумот тааллукли булган шахснинг розилиги билан амалга оширилиши керак. Ушбу маълумотларни конунга хилоф равишда таркатганлик учун маъмурий ва жиноий жавобгарлик белгиланган.\nШифокор сирини жамоатчилик манфаатлари йулида ошкор килиш мумкинми?\nШифокор сири – фукаронинг тиббий ёрдам сураб мурожаат килганлиги, унинг соглигининг холати, касаллигига куйилган ташхис хусусидаги хамда уни текшириш ва даволаш давомида олинган бошка маълумотлардан иборат булади.\nШифокор сирини хам фукаронинг розилигисиз ошкор килишга йул куйилмайди. Бирок конунда истисно холатлар бор.\nМасалан, юкумли касалликлар таркалиши, ялпи захарланиш ва зарарланиш хавфи тахдид солганида, шифокор сири хисобланган маълумотларни фукаронинг розилигисиз ошкор килишга йул куйилади.\nФакат маълумотни кенг оммага эмас, балки бундай маълумотлар ошкор килиниши мумкин булган шахслар доирасигагина берилишига алохида эътибор каратиш лозим.\nДунёнинг аксар мамлакатларида шахсга доир маълумотларни ошкор килиш шахсий хаёт дахлсизлиги хукуки доирасида такикланган ёки чекловлар урнатилган.\nШифокор сири масаласида жахон амалиётига назар ташласак, АКШнинг айрим штатларида огир юкумли касалликлар аникланганда шифокор беморга тегишли махфий ахборотни ошкор килишига йул куйилади.\nБуюк Британияда шифокор беморнинг розилигисиз унга тегишли булган махфий ахборотни, агар ушбу ахборот жамоат манфаатларига таъсир килса, ошкор килишига йул куйилади. Бирок АКШда хам, Буюк Британияда хам ушбу карор етарлича асосларга эга булмаса, бемор уни судга беришга хакли.\nЮкоридагилардан келиб чикиб, шифокор томонидан беморнинг розилигисиз у хакидаги маълумотни факат маълум шахслар доирасига ошкор килиш мумкин деган хулосага келиш мумкин. Уз навбатида бундай ахборотнинг узгага берилиши у хакида маълумот ошкор килинаётган шахснинг хукуклари бузилишига олиб келмаслиги лозим.\nПред. Россия рубли дунёнинг иккинчи ракамли энг нобаркарор валютаси деб топилди\nСледующая Жахон согликни саклаш ташкилоти: Тамаки ва алкоголь коронавирус юктириб олишни кескин оширади\nБир хафта ичида UZ худудида 15 мингта домен руйхатдан утиб, рекорд даражадаги усиш кузатилди\nНукусда 48 хонадонга мулжалланган «Ёшлар уйи» фойдаланишга топширилди\nХиндистонда мактаб автобуси юк машинаси билан тукнашди. 6 нафар укувчи ва хайдовчи халок булди